ΑΒΑΞ – ΤΕΡΝΑ ολοκληρώνουν το IRC project «City of Dreams Mediterannean» των 270 εκατ. ευρώ στην Κύπρο | Insider\n21-05-2022 | 09:20\nΜέσα στο προσεχές διάστημα ολοκληρώνεται το ξενοδοχειακό συγκρότημα με καζίνο στη Λεμεσό, από τα μεγαλύτερα στην Ευρώπη και την ευρύτερη περιοχή της Ανατολικής Μεσογείου.\nΕντός του προσεχούς χρονικού διαστήματος αναμένεται να ολοκληρωθεί το ξενοδοχειακό συγκρότημα με καζίνο «CITY OF DREAMS MEDITERRANEAN», ύψους περίπου 270 εκατ. ευρώ, το πολυθεματικό θέρετρο στην Κύπρο, από τα μεγαλύτερα στην Ευρώπη και την ευρύτερη περιοχή της Ανατολικής Μεσογείου, την κατασκευή του οποίου φέρνουν εις πέρας, ως γνωστόν, δύο ελληνικών συμφερόντων κατασκευαστικοί όμιλοι, οι ΑΒΑΞ και ΓΕΚ ΤΕΡΝΑ.\nΣύμφωνα με πληροφορίες, το τεχνικό αντικείμενο είναι προχωρημένο, ενώ εξελίσσονται διάφορες εργασίες εντός κι εκτός κτηρίων, όπως και στον περιβάλλοντα χώρο, ώστε σε σύντομο χρονικό διάστημα το project να είναι έτοιμο. Πάντως, το City of Dreams Mediterranean, τo πρώτο πολυθεματικό θέρετρο της Κύπρου εκτιμάται ότι θα ανοίξει τις πόρτες του το δεύτερο μισό του 2022 και μάλλον προς τα τέλη του έτους.\nΠρόκειται για ένα από τα λίγα μόλις Integrated Resort Casino που σχεδιάζονται στην Ευρώπη, ένα εκ των οποίων σχεδιάζεται να υλοποιηθεί στο χώρο του πρώην αεροδρομίου του Ελληνικού (project της ΓΕΚ ΤΕΡΝΑ εντός της μεγάλης ανάπτυξης της Lamda Development στην έκταση). Το θέρετρο θα προσφέρει ένα ευρύ φάσμα αξιοθέατων και επιλογών ψυχαγωγίας πέραν του παιγνίου, καθιστώντας το City of Dreams Mediterranean έναν σημαντικό τουριστικό προορισμό. Το πρωτοποριακό έργο, αναμένεται να προσελκύσει στην Κύπρο εκατοντάδες χιλιάδες τουρίστες ετησίως επιπλέον (υπάρχουν εκτιμήσεις για επιπλέον 300 χιλ. τουρίστες τον χρόνο λόγω του project). Μετά το δεύτερο έτος λειτουργίας του, το πολυθεματικό καζίνο-θέρετρο αναμένεται να συνεισφέρει περίπου 700 εκατομμύρια ευρώ ετησίως στην κυπριακή οικονομία.\nΟι ΑΒΑΞ και ΤΕΡΝΑ προ ολίγων ετών ανακοίνωναν ότι υπέγραψαν σύμβαση με την Κινεζικών συμφερόντων εταιρεία «ICR CYPRUS RESORT DEVELOPMENT CO LIMITED» για την κατασκευή του συγκροτήματος ξενοδοχείου και καζίνο «City of Dreams Mediterranean» στη Λεμεσό της Κύπρου. Τα ποσοστά συμμετοχής στην κατασκευή για τις ΑΒΑΞ και ΤΕΡΝΑ είναι 60% - 40% αντίστοιχα. Το City of Dreams Mediterranean θα κατασκευαστεί στη δυτική Λεμεσό σύμφωνα με τα υψηλότερα πρότυπα αειφορίας, ώστε να προσαρμοστεί αρμονικά στο φυσικό περιβάλλον.\nΗ σύμβαση αφορά στην κατασκευή μεγάλου ξενοδοχειακού θέρετρου και καζίνο συνολικής δομημένης έκτασης περίπου 96.000 τ.μ. Συγκεκριμένα, το συγκρότημα θα αποτελείται από πολυώροφο ξενοδοχείο δυναμικότητας περίπου 500 δωματίων, καζίνο, εστιατόρια, χώρους εμπορικών χρήσεων, εσωτερικές και εξωτερικές πισίνες, spa, εκθεσιακό χώρο, καθώς και πλήθος άλλων κύριων και βοηθητικών χώρων, αθλητικές εγκαταστάσεις και χώρους πρασίνου μεγάλης έκτασης. Θα προσφέρει πέραν των 100 τραπεζιών και 1000 παιγνιομηχανών τελευταίας τεχνολογίας. Η συνολική αξία της σύμβασης ανέρχεται στα 270 εκατομμύρια ευρώ.\nΤο project περιλαμβάνει:\n14όροφο ξενοδοχείο συνολικής επιφάνειας 50.000 τ.μ., 5 αστέρων, με 500 δωμάτια και σουίτες.\nΠέντε χώροι εστίασης (εστιατόρια και μπαρ).\nΚαταστήματα (τα οποία θα προσομοιάζουν με τα δρομάκια της παλιάς Λευκωσίας).\nΧώροι για συνέδρια, εκθέσεις κι άλλες εκδηλώσεις επιφάνειας 8.500 τ.μ. και 4.000 τ.μ. αντίστοιχα.\nΧώροι ευεξίας (γυμναστήρια και spa) καθώς και αθλητικές εγκαταστάσεις, μεταξύ των οποίων γήπεδα τένις, squash και μονοπάτια για τρέξιμο, πισίνες (εσωτερικές και εξωτερικές).\nΑμφιθέατρο το οποίο μπορεί να χρησιμοποιείται για συναυλίες και παραστάσεις.\nΓΕΚ ΤΕΡΝΑ: Πού ποντάρει το fund Helikon που… γνωρίζει από Ελλάδα


Ζιώγας: «Η ΑΕΛ να επενδύσει στα παιδιά της» | Onsports.gr\nhome ΠοδόσφαιροFootball LeagueΖιώγας: «Η ΑΕΛ να επενδύσει στα παιδιά της» Κοινοποιήστε\nΖιώγας: «Η ΑΕΛ να επενδύσει στα παιδιά της»\tΣυντάκτης: Οnsports Team\nΔημοσίευση: Πέμπτη, 05 Απριλίου 2012 16.20\nΟ τεχνικός της ΑΕΛ, Μιχάλης Ζιώγας μίλησε για τη φετινή σεζόν και τους στόχους των «βυσσινί».\tΣε κρατικό ραδιόφωνο και σε εκπομπή που μεταδόθηκε από τη Λάρισα μίλησε ο Μιχάλης Ζιώγας. Ο τεχνικός της ΑΕΛ τοποθετήθηκε αρχικά για την έως τώρα πορεία και είπε: «Το πιο σημαντικό τη δεδομένη στιγμή είναι πως ο κόσμος βρίσκεται δίπλα στην ομάδα. Σίγουρα προβλήματα υπάρχουν στην ομάδα, όπως άλλωστε υπάρχουν και σε όλες τις ομάδες του κόσμου. Επειδή αποτελώ ένα κομμάτι της ιστορίας αυτής της ομάδας το μόνο που λέω κάθε μέρα στα παιδιά είναι πως μόνο αν μείνουμε ενωμένοι και δείξουμε δύναμη θα μπορέσουμε να ξεπεράσουμε την κατάσταση που έχει δημιουργηθεί. Κοιτάμε μπροστά και πάντα με το σεβασμό που εμπνέει κι αξίζει αυτή η φανέλα προσγειωμένοι πάμε σε κάθε παιχνίδι με σκοπό τη νίκη. Πρέπει να σκύψουμε το κεφάλι, να δουλέψουμε και με αισιοδοξία να κοιτάμε το μέλλον. Μόνο έτσι θα καταφέρει η ομάδα να επιστρέψει στο δρόμο των επιτυχιών. Δεν πρέπει να ξεχνάμε πως βρισκόμαστε όλοι μας σε μια μεγάλη ομάδα με μεγάλο όνομα και πως όλα αυτά που έχει κατακτήσει στο παρελθόν τα κατέκτησε με την αξία της».\nΤέλος, μίλησε για τον πρόεδρο της ΠΑΕ, Κώστα Πηλαδάκη: «Αυτό που θέλω να πω στον πρόεδρο είναι πως αυτή η ομάδα έχει μεγάλη ιστορία και τεράστια δυναμική. Ο μόνος τρόπος για να επιστρέψει η ομάδα στον δρόμο των επιτυχιών είναι να στελεχωθεί κάποτε με παιδιά όχι μόνο από την Λάρισα, αλλά κι από την ευρύτερη περιοχή. Κι όταν παίζαμε εμείς δεν ήταν όλα τα παιδιά από την Λάρισα, ο Μαλουμίδης π.χ. ήταν από την Έδεσσα αλλά είχε έρθει από μικρός στην ΑΕΛ και είχε γίνει ένα. Μόνο έτσι η ομάδα μπορεί να πετύχει πολλά επενδύοντας στα δικά της παιδιά».\tΚατηγορία: Football League


Θρησκευόμενες και άθρησκες χώρες, στα Βαλκάνια και τον κόσμο - Ας Μιλήσουμε Επιτέλους\nΘρησκευόμενες και άθρησκες χώρες, στα Βαλκάνια και τον κόσμο\n11/26/2017 11:13:00 π.μ.\nΟι πολίτες της ΠΓΔΜ κατατάσσονται ανάμεσα στους πιο θρήσκους στα Βαλκάνια, σύμφωνα με έρευνα που δημοσίευε ο έγκυρος οργανισμός Gallup International, που προσπάθησε να μετρήσει την επιρροή των θρησκειών στην κοινωνική ζωή των βαλκανικών κρατών.\nΣύμφωνα με την έρευνα, ποσοστό μεγαλύτερο το 88% δήλωσε ότι θεωρεί τον εαυτό του πιστό ακόλουθο της ορθόδοξης εκκλησίας που είναι η επίσημη θρησκεία στην ΠΓΔΜ. Στη δεύτερη βρίσκεται η Κροατία με το 70% να δηλώνει πιστό (Καθολικοί).\nΣε παγκόσμιο επίπεδο οι πέντε χώρες με τους πιο πιστούς κατοίκους είναι η Αιθιοπία, το Μαλάουι, η Νιγηρία, η Σρι Λάνκα και η Υεμένη, ενώ οι λιγότερο θρησκευόμενες χώρες είναι η Κίνα, η Ιαπωνία, η Εσθονία, η Σουηδία και η Νορβηγία.\nLabels διάφορα, Θρησκεία, Ροή


ΕΡΑΣΙΤΕΧΝΙΚΟ ΠΟΔΟΣΦΑΙΡΟ ΘΕΣΣΑΛΟΝΙΚΗΣ: ΔΥΟ ΚΕΡΑΥΝΟΙ ΕΒΓΑΛΑΝ ΝΟΚ ΑΟΥΤ ΤΟΝ ΑΠΟΛΛΩΝ ΚΑΛΑΜΑΡΙΑΣ...\nΔΥΟ ΚΕΡΑΥΝΟΙ ΕΒΓΑΛΑΝ ΝΟΚ ΑΟΥΤ ΤΟΝ ΑΠΟΛΛΩΝ ΚΑΛΑΜΑΡΙΑΣ...\nΙστορική νίκη πέτυχε σήμερα το απόγευμα ο Κεραυνός Αγγελοχωρίου στα πλαίσια του θεσμού του κυπέλλου νικώντας με 2-1 τον Απόλλωνα Καλαμαριάς.\nΟι γηπεδούχοι ήθελαν αυτήν την πρόκριση και το πίστεψαν από την πρώτη στιγμή του αγώνα. Από την άλλη ο Απόλλωνας κατέβηκε με αναπληρωματικούς προσπαθώντας για ότι καλύτερο.\nΆλλωστε όπως τόνισε και ο Γιάννης Πολλαετίδης δεν ενδιέφερε καθόλου ο θεσμός και πως θα ήταν μια πρώτης τάξης ευκαιρία να κάνει δοκιμές και να καταλήξει σε κάποιες αποφάσεις εν όψει των μεταγραφών.\nΑνασταλτικός παράγοντας στις προσπάθειες και των δυο ομάδων σαφώς και ήταν ο πολύ κακός αγωνιστικός χώρος που δεν βοήθησε καθόλου στο να γίνει ένα καλό παιχνίδι.\nΟ Απόλλωνας Καλαμαριάς προηγήθηκε στο σκορ με δυνατή κεφαλιά του Βιλανάκη αλλά λίγο πριν το φινάλε του ημιχρόνου δέχτηκε το γκολ της ισοφάρισης με τον Νταντάμη να εκτελεί αριστοτεχνικά φάουλ έξω από την περιοχή.\nΤο τελικό 2-1 ήρθε στο 65’ λεπτό όταν μετά από μια σύγχυση στα καρέ του Απόλλωνα η μπάλα βρήκε στον Κατιανό και κατέληξε στα δίχτυα του Ζιάκα.\nΣτις καθυστερήσεις του αγώνα ο κ. Βανδουλάκης απέβαλε τον Χατζηβλασίου για σκληρό μαρκάρισμα επάνω στον Βιλανάκη.\nΑξίζουν πάντως πολλά συγχαρητήρια στον προπονητή της ομάδος του Κεραυνού για το γεγονός πως έχει φτιάξει ένα πολύ καλό σύνολο που δίκαια πρωταγωνιστεί στην Α1. Η σημερινή επιτυχία της ομάδος του σαφώς και δεν είναι τυχαία και βασίζετε στην πολύ καλή οργάνωση της ομάδος.\nΆριστη η διαιτησία των κ.κ. Βανδουλάκη Α.-Παπαδόπουλου Π.-Τσιότσος Ν.\nΚεραυνός Αγγελοχωρίου: Μαλαμής, Χατζηβλασίου, Βασιλειάδης, Κατσόγλου, Σαραγιώτης, Αμαρίλντο, Αργυρίου (88΄ Γιαβούρογλου), Νταντάμης, Γιουκούδης, Κατιανός (72΄ Τραχανάς), Πανυτσίδης (90+΄ Σαλούκας).\nΑπόλλων Καλαμαριάς: Ζιάκας, Τζιντζής, Μάντζιος, Τσαούσης, Φοιτάς, Αράπης, Μουτζούρης, Μπονέρης (62΄ Ταουσάνης), Παπαδημητρίου (64΄ Ποζατζίδης), Βιλανάκης, Πολιανίδης\nΤιμητική διάκριση για Απόλλωνα\nΕίναι γεγονός πως ο Απόλλωνας Καλαμαριάς έχει παντού φίλους και αναγνωρίζουν σε όλα τα γήπεδα τόσο την ιστορία του όσο και την προσφορά του στο Ελληνικό ποδόσφαιρο.\nΟι άνθρωποι του Κεραυνού Αγγελοχωρίου σαφώς και δεν θα αφήναν αυτήν την ιστορική στιγμή να πάει χαμένη μιας και στην ανάπαυλα του αγώνα παρέδωσαν πλακέτα στην διοίκηση του Απόλλωνα την οποια παρέλαβε ο Γ.Γ. Παναγιώτης Χατζηανδρέας .\nΟι κ.κ. Κοσμίδης -Μαυρομάτης δίνουν την τιμητική πλακέτα στον Γ.Γ. του Απόλλωνα Καλαμαριάς Παναγιώτη Χατζηανδρέα.\nΣκληρός και απόλυτος στην πειθαρχία ο Πολλαετίδης έδιωξε από τον πάγκο τον Αθανασιάδη!\nΘερμό επεισόδιο λίγων δευτερολέπτων είχαμε λίγο πριν την ανάπαυλα του Α ημιχρόνου με πρωταγωνιστές τον προπονητή της ομάδος και τον Θάνο Αθανασιάδη.\nΑιτία αυτού κάποιο σχόλιο του ποδοσφαιριστή στον πάγκο το οποίο άκουσε ο προπονητής και ο οποίος έγινε έξαλλος. Σηκώθηκε αρκετά νευριασμένος από το σημείο όπου κάθονταν και απευθυνόμενος στον Αθανασιάδη τον ρώτησε με έντονο ύφος … ‘’ ποιος το είπε αυτό ; εσύ ; φύγε τώρα στα αποδυτήρια ‘’…..\nΦυσικά πιθανόν τις επόμενες ημέρες να δοθούν εξηγήσεις και να διορθωθεί ότι ενόχλησε αλλά αυτό που εισπράττουμε πολύ απλά είναι πως ο Γιάννης Πολλαετίδης δεν έχει καμία διάθεση να χαλάσει κανείς και για τίποτα το έως τώρα καλό κλίμα .\nΈχουμε τονίσει επανειλημμένα πως είναι λάτρης της σιδηράς πειθαρχίας και αυτό μόνο καλό μπορεί να είναι για μια ομάδα.\nΟ Θάνος Αθανασιάδης κατάλαβε πως ο Πολλαετίδης βάζει πάνω από όλα την πειθαρχία!\nΠυρ και μανία ο Αμανατίδης με Χατζηβλασίου!\nΚαι ενώ όλα έδειχναν πως το παιχνίδι έληξε ήρεμα και χωρίς την παραμικρή ένταση( δεν υπήρχε άλλωστε λόγος) την καλή εικόνα χάλασε ένας έντονος διάλογος κυρίως από τον ποδοσφαιριστή Χατζηβλασίου ο οποίος άνοιξε έντονο διάλογο με τον διαιτητή του αγώνα κ. Βανδουλάκη από το …παραθυράκι των αποδυτηρίων!\nΤις άσχημες εικόνες αντιλήφτηκε ο προπονητής της ομάδος κ. Αμανατίδης ο οποίος συμβούλεψε σε έντονο ύφος τον νεαρό να σταματήσει και να απομακρυνθεί καθώς θα υπήρχαν άλλες συνέπειες…\nΣτην φωτο ο Χατζηβλασίου λίγο μετά τις αυστηρές συστάσεις από τον Γιώργο Αμανατίδη.\nΟ Χατζηβλασίου λίγο μετά την κατσάδα απο τον Γιώργο Αμανατίδη\nΤα λαβαράκια μεταξύ των αρχηγών\nΟ Κεραυνός Αγγελοχωρίου\nΟ πάγκος του Απόλλωνα Καλαμαριάς\nΟ πάγκος του Κεραυνού Αγγελοχωρίου\nΡεπορτάζ - Φώτο : Πάμε Μπάλα\nΕτικέτες Απόλλων Θεσσαλονίκης, Απόλλων Καλαμαριας


ΠΡΟΪΟΝΤΑ VECHRO | ΧΡΩΜΟ\nΧΡΩΜΟ Α.Β.Ε.Ε. ΒΙΟΜΗΧΑΝΙΑ ΧΡΩΜΑΤΩΝ ΚΑΙ ΒΕΡΝΙΚΙΩΝ\nΤα προϊόντα της VECHRO - στην συντριπτική πλειοψηφία τους - έχουν αξιολογηθεί και πιστοποιηθεί για τις ιδιότητες τους σύμφωνα με τις αυστηρότερες τεχνικές προδιαγραφές, από ανεξάρτητα αναγνωρισμένα εργαστήρια στην Ευρώπη. Πιο συγκεκριμένα, 76 προϊόντα VECHRO φέρουν την Οικολογική Πιστοποίηση (“Μαργαρίτα”), ενώ 53 προϊόντα έχουν πιστοποιηθεί από το Βρετανικό Paint Research Association. Τέλος, 15 προϊόντα συνοδεύονται από την Πιστοποίηση του Βρετανικού Ινστιτούτου Αλλεργιών (Allergy UK). Ακολουθεί μία ενδεικτική επιλογή προϊόντων της VECHRO. Για την πλήρη προϊοντική γκάμα της Νο1 σε Πωλήσεις και Πιστοποιήσεις εταιρείας χρωμάτων στην Ελλάδα, μπορείτε να επισκεφθείτε την ιστοσελίδα της εταιρείας: www.vechro.gr\n1. SMALTOPLAST ΠΛΑΣΤΙΚΟ:\nΕξαιρετικής ποιότητας Οικολογικό ματ πλαστικό χρώμα για τη βαφή και την προστασία του σπιτιού. Το Smaltoplast πλαστικό έχει υψηλές αντοχές στην φθορά και στο συχνό πλύσιμο, ενώ ταυτόχρονα είναι φιλικό στο περιβάλλον με τέλειο φινίρισμα και άψογη εφαρμογή.\n2. SMALTOPLAST SILK:\nΟικολογικό άοσμο πλαστικό χρώμα τοίχων εσωτερικής χρήσης με βελουτέ ματ φινίρισμα. Η ιδανική λύση για χώρους με προβλήματα μόλυνσης από βακτήρια και μύκητες, καθώς και σε χώρους με μεγάλη υγρασία. Το Smaltoplast Silk λερώνεται δύσκολα και καθαρίζεται πολύ εύκολα.\n3. SMALTOPLAST 100% ΑΚΡΥΛΙΚΟ:\nΟικολογικό, 100% ακρυλικό χρώμα για την βαφή και προστασία εξωτερικής τοιχοποιίας Κατάλληλο για την βαφή καινούργιων ή ξαναβαμένων τοίχων, σοβάδων και μπετόν. Παρουσιάζει μεγάλη πρόσφυση, υψηλή αντοχή στα αλκάλια και εξαιρετική αντοχή στην υπεριώδη ακτινοβολία και στις δυσμενείς καιρικές συνθήκες. Η ειδική σύνθεση του Smaltoplast 100% Ακρυλικό, εξασφαλίζει εξαιρετική αδιαβροχοποίηση. Έχει μεγάλη απόδοση, καλυπτικότητα και αποχρώσεις με τεράστιες αντοχές.\n4. VINYL ECO:\nΤο Vinyl Eco, είναι οικολογικό ματ πλαστικό χρώμα τοίχων με υψηλή καλυπτικότητα και πολύ καλές αντοχές στο πλύσιμο.\n5. VINYFLEX πλαστικό:\nΠλαστικό χρώμα για εσωτερικούς τοίχους. Το Vinyflex πλαστικό προσφέρει υψηλή καλυπτικότητα και λευκότητα, ενώ παράλληλα είναι η ιδανική επιλογή συχνό φρεσκάρισμα με εξαιρετικό άπλωμα.\n6. VINYL ROOF:\nΑκρυλικό ελαστομερές μονωτικό χρώμα για ταράτσες. Το Vinyl Roof αποτελεί αξιόπιστη και οικονομική λύση στην στεγάνωση, ενώ παράλληλα έχει καλή στεγανοποίηση, υψηλή πρόσφυση , προστατεύοντας την επιφάνεια από την υγρασία, την βροχή και τον ήλιο.\n7. VINYL FIX:\nΟικονομικός τσιμεντοειδής στόκος σπατουλαρίσματος για εσωτερική χρήση σε σκόνη. Το Vinyl Fix προσφέρει εύκολη εφαρμογή, πολύ καλό γέμισμα, εύκολο τρίψιμο και μεγάλη απόδοση.\nΣΤΟΙΧΕΙΑ ΕΠΙΚΟΙΝΩΝΙΑΣ ΧΡΩΜΟ Α.Β.Ε.Ε:\n© 2019 ΧΡΩΜΟ. Powered by WordPress


RODSTUDIOS-468×60-BANNER - 468|60|RODSTUDIOS-468×60-BANNER|||bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothsymmetric records - 468|90|symmetric records||https://www.facebook.com/symmetricrecords/|bothvinylmonster468x60 - 468|60|vinylmonster468x60||http://www.vinylmonster.gr/|bothPsychotic Waltz_Ath_468x60 - 468|60|Psychotic Waltz_Ath_468x60|||bothwhale-468×60 - 468|60|whale-468×60|||bothnano designs 468×60 - 468|60|nano designs 468×60||https://www.facebook.com/Nanodesignart/|both\nΜια νέα δύναμη ανατέλλει στο χώρο του black metal. Οι Aenaon είναι μια από τις εγχώριες μπάντες που πραγματικά ξεχωρίζουν με το νέο τους αριστούργημα ονόματι “Cedres et Sang”. Ο κιθαρίστας της μπάντας Achilleas C μας μίλησε γι’ αυτό.\nΑρχικά σας συγχαίρω για το πρώτο ολοκληρωμένο άλμπουμ σας και πιο συγκεκριμένα για τις συνθέσεις που υπάρχουν σε αυτή την κυκλοφορία διότι κάνουν ακόμα πιο δυνατή την ελληνική σκηνή. Cendres et Sang λοιπόν ο τίτλος αυτού του δημιουργήματος. Τι σημαίνει ? Υπάρχει κάποιο σκεπτικό πίσω από αυτή την ονομασία ?\n“Cendres et Sang” σημαίνει “Στάχτες και Αίμα” στα Γαλλικά. Θέλαμε ένα τίτλο που να εκφράζει με τον τρόπο του τον άνθρωπο ως κάτι οργανικό και ταυτόχρονα πνευματικό. Εξάλλου τα κομμάτια έχουν μια κοινή οπτική γωνία. Αναφέρονται σε αυτό το θνητό υποκείμενο που λέγεται άνθρωπος… Και ένας πιο απλός λόγος, γιατί ο τίτλος αυτός στα Γαλλικά ακούγεται cool! Όπως και να το κάνουμε οι λέξεις και οι ήχοι των λέξεων έχουν την δική τους ομορφιά.\nΠόσο καιρό σας πήρε για να ολοκληρωθεί συνθετικά και να ηχογραφηθεί αυτός ο δίσκος. Αντιμετωπίσατε κάποιες δυσκολίες με οτιδήποτε?\nΈνα με ενάμισι χρόνο περίπου. Να φανταστείς, μέχρι και την τελευταία μέρα της μίξης είχαμε καινούργιες ιδέες και έπρεπε πολλές φορές να συγκρατηθούμε. Ξέρεις, ο κάθε καλλιτέχνης μπορεί να έχει δύο προβλήματα. Έλλειψη ιδεών παράγωντας κάτι βαρετό ή να έχει πάρα πολλές ιδέες και στο τέλος να κάνει ένα ωραίο μπουρδέλο. Η σύνθεση και η παραγωγή του δίσκου δεν έγιναν σε καμία περίπτωση χωρίς να αλληλοεπηρεάζονται και επιπλέον η απόσταση μεταξύ μας ακόμα και με τους guest μουσικούς έδιναν μια όμορφη ελευθερία για τον καθένα μας. Υπήρξαν διαφωνίες αλλά τελικά κάποιες φορές η εμπιστοσύνη είναι η καλύτερη λύση. Το μεγαλύτερο πρόβλημα ήταν και είναι τα οικονομικά μας. Πρωτότυπο?\nΠώς ταυτίζεται το εξώφυλλο του δίσκου με τους Aenaon?\nΟ Lukasz Wodynski είναι ένας σύγχρονος ζωγράφος που η αισθητική και η τεχνική του μας αγγίζουν πραγματικά. Επιπλέον δεν είναι μόνο χρώματα και πινελιές, έχει καλλιτεχνική ουσία και νιώσαμε ότι η δική του έκφραση έχει την χημεία για να δέσει με την δική μας μουσική. Το ανθρώπινο σώμα απεικονίζεται σε μία σχεδόν δυσλειτουργική στάση, μεταξύ θανάτου και ζωής. Συμβολίζει την οργανική υπόσταση μας, αλλά και ταυτόχρονα την προσπάθεια του ανθρώπου για τη πνευματική του θέωση.\nΝέα εταιρεία για τους Aenaon. Η Code666 σας πλησίασε από μόνη της η ψάξατε από μόνοι σας?\nΌχι, δυστυχώς η όλη διαδικασία ήταν αρκετά ψυχοφθόρα. Άπειρες λίστες από εταιρίες, μια μυστική online σελίδα με τα κομμάτια και όλο το υλικό της μπάντας για τα αυτιά και τα μάτια τους μόνο! Χαχα. Πέρα από την πλάκα ελάχιστες είναι οι εταιρείες που ανταποκρίθηκαν και δεν τους αδικούμε. Ο κόσμος δεν αγοράζει πια μουσική και οι εταιρείες δεν ψάχνουν για νέους καλλιτέχνες αλλά για έτοιμα φράγκα. Ενδιαφέρθηκαν τρείς εταιρείες ανάμεσα τους και η Code666. Κάναμε τις διαπραγματεύσεις μας και τελικά συμφωνήσαμε. Είναι μια από τις ελάχιστες εταιρίες που υπάρχουν πλέον με πραγματικό καλλιτεχνικό προσανατολισμό και αυτό μας κάνει υπερήφανους.\nΤι σχόλια ακούτε/διαβάζετε στο διαδίκτυο, στα έντυπα κλπ για το άλμπουμ, έχει καλή ανταπόκριση?\nΗ ανταπόκριση είναι αρκετά θετική και από τον τύπο και από τους οπαδούς μας. Φυσικά, ανάμεσα σε καταπληκτικές κριτικές θα διαβάσουμε και κάτι που θα μας κουφάνει τελείως. Είναι παράδοση!!! Όπως και να έχει, καμιά φορά οι γνώμες είτε είναι αρνητικές, είτε θετικές, έχουν ουσία και προσπαθούμε να ακούμε και να διαβάζουμε προσεκτικά όλες τις απόψεις και να τις φιλτράρουμε ανάλογα. Νομίζω ότι κάποιοι καλλιτέχνες θα είχαν σωθεί από την παρακμή εάν “άκουγαν” έστω και λίγο κάποιους πραγματικούς οπαδούς τους.\nΕίστε ικανοποιημένοι με αυτό που βγάζει ο δίσκος? Εννοώντας αν έχετε πετύχει τον αρχικό σκοπό σας, σας καλύπτει όπως σκεφτόσασταν ή είναι κάτι περισσότερο ή λιγότερο απ ότι περιμένατε?\nΝομίζω ότι βγάλαμε κάτι αξιόλογο. Όσο ενθουσιασμένοι και αν είμαστε εμείς με το αποτέλεσμα, θα υπάρχουνε πάντα ψεγάδια. Όταν σταματήσουμε να βλέπουμε ψεγάδια και “λάθη” τότε θα έχουμε χάσει πραγματικά τον δρόμο μας. Η τελειότητα δεν υπάρχει, μόνο να την επιδιώκεις μπορείς. Όταν νομίσεις ότι την έχεις φτάσει, τότε έχεις χάσει το παιχνίδι. Στο “Cendres…” νομίζω ότι συνθετικά πετύχαμε τον στόχο μας… Κάθε φορά που κάνουμε κάτι, νιώθουμε ότι πατάμε ακόμα πιο δυνατά στα πόδια μας και ξέρουμε πως να βελτιώσουμε τις αδυναμίες μας. Αυτό είναι το σημαντικότερο.\nΤι πραγματεύονται οι στίχοι σε αυτή την κυκλοφορία? Υπάρχει κάποιο καθολικό νόημα ή το κάθε κομμάτι είναι διαφορετικό? Καθολικό νόημα?\nΩραία το έθεσες. Αν και συγκεκριμένο concept δεν υπάρχει, θα μπορούσα να πω πως καθολικό νόημα υπάρχει. Όλα τα κομμάτια πραγματεύονται από διαφορετικές πλευρές την ανθρώπινη φύση, το σώμα, την ψυχή. Εάν το “Suncord” αφορά τη θέωση, το “Grand Narcotic Harvest” είναι η επίτευξή της μέσω των καταχρήσεων. To “Psychonautic Odyssey” είναι και πάλι ένα αντίστοιχο ταξίδι στην ανθρώπινη τρέλα, στην ψυχική ανωμαλία. Κάποια κομμάτια είναι σε μεγάλο βαθμό συνδεδεμένα μεταξύ τους, ενώ από την άλλη υπάρχουν κομμάτια με εντελώς σουρεαλιστικό υπόβαθρο όπως το “Necroscope” – ο κόσμος μας μέσα από τα μάτια των νεκρών. Γενικά, μας αρέσει να την ψάχνουμε με τους στίχους και σίγουρα είναι ένα σημαντικό κομμάτι των Aenaon.\nΠοιος σκέφτηκε το In Heaven διασκευή? Πώς ήρθε αυτή η ιδέα τέλος πάντων! Πολύ καλή και κάτι πολύ απρόοπτο για να διασκευαστεί!\nΈχουμε έναν ψυχάκια στην μπάντα που σκέφτεται όλη την ώρα τέτοιες ανωμαλίες, χαχαχα! Ο Astrous είναι πωρωμένος με τον Lynch και προφανώς είδε στο κομμάτι μια αρρώστια σαγηνευτική που ταιριάζει με τους Aenaon. Παρεμπιπτόντως, η Thomais από τους Dakrya ανέβασε πολλά επίπεδα την διασκευή και την ευχαριστούμε πολύ γι’ αυτό.\nΠοιες είναι οι βασικές επιρροές σας όταν γράφεται μουσική και ποιες μπάντες του black metal κύκλου πιστεύεις ότι εκφράζουν αυτό που κάνετε. Με άλλα λόγια ποιες μπάντες είναι κύριες επιρροές σε αυτό που παίζετε?\nΝομίζω ότι αυτή τη στιγμή ο μόνος που μπορεί να μας εκφράσει είναι ο εαυτός μας. Να πω ότι δεν έχουμε επιρροές από άλλες μπάντες θα είναι μεγάλο ψέμα. Μπορώ να σου πω εκατοντάδες: Dissection, Enslaved, Emperor, Shining, DHG, Ved Buens Ende, Blut Aus Nord, In Lingua Mortue, Dethspell Omega… αλλά δεν έχει και πολύ νόημα να συνεχίσω. Θέλω να πιστεύω πως έχουμε αρχίσει να χαράζουμε τη δική μας πορεία και θα προσπαθήσουμε να το κάνουμε και πιο έντονα στο μέλλον.\nΜια πιο γενική ερώτηση τώρα. Τι πιστεύεις ότι λείπει από τις νέες ελληνικές black metal μπάντες?\nΤι σκοπεύετε για τις συναυλίες? Θα υπάρξει κάποιο tour εντός η εκτός Ελλάδος?\nΝαι, ελπίζουμε να ξεκινήσουμε τις live εμφανήσεις επιλεκτικά Ελλάδα και εξωτερικό μετά το καλοκαίρι. Ευχαριστώ για τον χρόνο σας. Σας εύχομαι τα καλύτερα και αναμένουμε κάποιο κοντινό live στην Αθήνα! Εμείς ευχαριστούμε. Συνεχίστε την καλή δουλειά! Ελπίζουμε ότι θα τα πούμε σύντομα και εμείς.\nAchilleas C – Κιθάρες\nDagwn – Κιθάρες\nPhenomenon MCD, 2009\nA Parallel Zoetrope 7’’ 2010\nCendres Et Sang 2011\nΑνθρώπινα λείψανα στην εμφάνιση των Mayhem στο Hellfest.


Χρυσοχοΐδης από τον Έβρο: Θα κατασκευάσουμε τον φράχτη προασπίζοντας τα συμφέροντα της Ελλάδας! (ΒΙΝΤΕΟ) - AlertTV\nΧρυσοχοΐδης από τον Έβρο: Θα κατασκευάσουμε τον φράχτη προασπίζοντας τα συμφέροντα της Ελλάδας! (ΒΙΝΤΕΟ)\nΜήνυμα ασφάλειας από τα σύνορα του Έβρου έστειλε ο υπουργός Προστασίας του Πολίτη Μιχάλης Χρυσοχοΐδης που βρέθηκε στην περιοχή.\nΟ κ. Χρυσοχοΐδης ανακοίνωσε ότι «θα κατασκευάσουμε τον φράχτη προασπίζοντας τα συμφέροντα της Ελλάδας», ενώ προανήγγειλε την αντικατάσταση 400 συνοριοφυλάκων, που έχουν μεν προσληφθεί, αλλά δεν εκπαιδεύτηκαν, λόγω της πανδημίας.\n«Δεν συμβαίνει τίποτα το έκτακτο, τίποτε το οποίο πρέπει να μας ανησυχεί. Ένα πράγμα μας “ανησυχεί” διαρκώς: η ασφάλεια μας. Για τον λόγο αυτό ήδη επαναφέρουμε στον Έβρο, μετά τη διακοπή που έγινε λόγω της πανδημίας, τους αστυνομικούς που ήταν και πριν», τόνισε, προσθέτοντας ότι «με σχέδιο και στρατηγική φυλάσσουμε τα σύνορά μας και διαχειριζόμαστε το προσωπικό μας».\n«Τέλος, θέλω να σας διαβεβαιώσω ότι οι φύλακες είναι εδώ. Οι δυνάμεις του Frontex είναι εδώ και η μεθόριος είναι ασφαλής και θα παραμείνει ασφαλής γιατί η κυβέρνηση είναι παρούσα, έχει σχέδιο, έχει στρατηγική και σε καθημερινή βάση επαγρυπνεί», κατέληξε.\nΣτέιτ Ντιπάρτμεντ σε Άγκυρα: “Υποχωρήστε άμεσα σε Έβρο και Αιγαίο” – “Μπερδεμένα” μηνύματα από τις ΗΠΑ!


Ομόφωνα ένοχοι αλλά με αναστολή Τσοχατζόπουλος - Σταμάτη - ΠΑΡΑΠΟΛΙΤΙΚΑ - XrimaOnline.gr\nΠοινή κάθειρξης 6 ετών με αναστολή 100.000 ευρώ στον καθένα, επιβλήθηκε στον Άκη Τσοχατζόπουλο και τη Βίκυ Σταμάτη.\nΗ έφεσή τους έχει ανασταλτικό χαρακτήρα μέχρι την εκδίκαση της υπόθεσης σε δεύτερο βαθμό, ενώ οι όροι επιβάλλουν καταβολή εγγυοδοσίας 20.000 ευρώ μέσα σε προθεσμία 10 ημερών και απαγόρευση εξόδου από την χώρα.\nΣύμφωνα με τους δικηγόρους, οι Τσοζατζόπουλος - Σταμάτη δεν είναι σε θέση να καταβάλουν το χρηματικό ποσό της εγγυοδοσίας, γεγονός που σημαίνει ότι κινδυνεύουν με φυλάκιση.\nΊδια ποινή επιβλήθηκε και στον ξάδελφο του πρώην υπουργού, Νίκο Ζήγρα, τον οποίο το δικαστήριο έκρινε επίσης ομόφωνα ένοχο για το αδίκημα της νομιμοποίησης εσόδων από παράνομη δραστηριότητα κατ´ επάγγελμα από κοινού.\n«Τους στέλνετε με μαθηματική ακρίβεια στη φυλακή. Έναν άνθρωπο που του χρωστάει η Ελλάδα… Τα υποβρύχια που πήρε στέκονται απέναντι στον Τούρκο τώρα. Ντροπή» ανέφερε στο άκουσμα της απόφασης ο συνήγορος του Άκη Τσοχατζόπουλου και της συζύγου του και πρόσθεσε: «Είναι αδύνατον να καταβάλουν αυτό το ποσό. Αδυνατούσε να καταβάλει παράβολο. Είναι εδώ, με τον άνδρα της, τον ετοιμοθάνατο, το παιδί της».\nΑντίστοιχη οικονομική δυσπραγία επικαλέστηκε και ο Ν. Ζήγρας, με το συνήγορό του να υποστηρίζει πως «Δεν του επαρκεί η σύνταξή του έτσι κι αλλιώς. Δεν υπάρχει περίπτωση να βρει αυτά τα λεφτά. Είναι 84 ετών».\nΤέλος, το δικαστήριο απέρριψε το αίτημα της Β. Σταμάτη για ελαφρυντικό καλής συμπεριφοράς μετά την πράξη, ενώ τόσο ο Ακης Τσοχατζόπουλος όσο και ο Νίκος Ζήγρας δεν υπέβαλαν αίτημα για αναγνώριση ελαφρυντικών.\n10:16 Δύο φορές πιο μεταδοτική η βραζιλιάνικη μετάλλαξη


Στην Ελλάδα το Παγκόσμιο κύπελλο - Ειδήσεις Newsit.gr\nNewsit / Αθλητικά / Στην Ελλάδα το Παγκόσμιο κύπελλο\nΣτην Ελλάδα το Παγκόσμιο κύπελλο\nΔημοσιεύθηκε: 09.04.2010 | 17:32\nΣτην Αθήνα βρίσκεται το τρόπαιο του Μουντιάλ, ΦΩΤΟ EUROKINISSI.\nΑπό το πρωί της Παρασκευής το βαρύτιμο τρόπαιο του Μουντιάλ βρίσκεται στην Ελλάδα. Ο Γιώργος Καραγούνης στο πλαίσιο της εκδήλωσης παρουσίασης του κυπέλλου μίλησε για τους ρεαλιστικούς και μη στόχους της Εθνικής.\nΜία μοναδική ευκαιρία να δουν από κοντά το τρόπαιο του Μουντιάλ έχουν οι Έλληνες φίλαθλοι. Στην εκδήλωση παρουσίασης του έδωσαν το παρών μεγάλα ονόματα του Παγκοσμίου ποδοσφαίρου, όπως ο θρύλος του Καμερούν Ροζέ Μιλά.\nΑπό ελληνικής πλευράς ήταν ο πρόεδρος της ΕΠΟ Σοφοκλής Πιλάβιος, οι ποδοσφαιριστές της Εθνικής, Αλέξης Τζόρβας, Γιώργος Καραγκούνης, Γρηγόρης Μάκος, ο βοηθός του Ότο Ρεχάγκελ, Γιάννης Τοπαλίδης, ο τεχνικός διευθυντής Τάκης Φύσσας και ο προπονητής του Παναθηναϊκού Νίκος Νιόπλιας.\nΟ Γιώργος Καραγκούνης μίλησε για την ιστορική πρόκριση της Εθνικής στην τελική φάση του Μουντιάλ αλλά και για τους στόχους από εδώ και πέρα:\n«Θα κάνουμε το νταμπλ και θα πάρουμε και το Παγκόσμιο Κύπελλο, μετά το Ευρωπαϊκό Πρωτάθλημα. Είμαστε έτοιμοι να γράψουμε ιστορία για μια ακόμη φορά. Στόχος μας είναι να προκριθούμε στην επόμενη φάση από τους ομίλους. Ο μεγάλος μας στόχος ήταν η παρουσία μας στο Μουντιάλ και αυτό το καταφέραμε.\nΞέρουμε ότι τα πράγματα είναι δύσκολα εκεί πέρα. Θα κάνουμε τα πάντα για να βγάλουμε ασπροπρόσωπη την Ελλάδα. Είναι μεγάλη μας τιμή που θα παίξουμε απέναντι στην Αργεντινή η οποία διαθέτει έναν παίκτη όπως είναι ο Μέσι, αλλά και μια προσωπικότητα όπως ο Μαραντόνα στον πάγκο της.»\nΟ πρόεδρος της ΕΠΟ, Σοφοκλής Πιλάβιος τόνισε:\n«Είμαστε ιδιαίτερα ευτυχείς που φιλοξενούμε το τρόπαιο. Είναι μια σπάνια ευκαιρία να καλωσορίσουμε από κοντά το τρόπαιο του Μουντιάλ. Είμαστε περήφανοι που συμμετέχουμε στο Παγκόσμιο Κύπελλο της Νότιας Αφρικής. Είμαστε σίγουροι ότι η Εθνική Ομάδα θα κάνει μια ακόμα φορά την εμφάνισή της στα γήπεδα της Νότιας Αφρικής με τις γνωστές αξίες που τη διέπουν, όπως το θάρρος και η αγωνιστικότητα.»\nΧαρούμενος από την επίσκεψη του στην Ελλάδα ήταν και ο Ροζέ Μιλά, ο μεγαλύτερος σε ηλικία παίκτης που σκόραρε σε Μουντιάλ:\n«Χαίρομαι που βρίσκομαι στη χώρα που ανακάλυψε τον πολιτισμό. Αγαπημένοι μου Έλληνες είμαι εδώ για να εμπνεύσω τα παιδιά. Το πνεύμα της νίκης, το ευ αγωνίζεσθαι και την τιμιότητα. Καλή επιτυχία στην Εθνική Ελλάδας. Ανυπομονώ να σας δω να γιορτάζετε όπως το 2004. Ζήτω η Ελλάδα και το ποδόσφαιρό της.»


Εφήβων U19: Σερβία-ΗΠΑ 88-92 - Ελληνική Ομοσπονδία Καλαθοσφαίρισης\nΕφήβων U19: Σερβία-ΗΠΑ 88-92\nΟι ΗΠΑ επικράτησαν της Σερβίας με 92-88 στα «Δύο Αοράκια» στο τελευταίο τους φιλικό προετοιμασίας για το Παγκόσμιο Κύπελλο U19, που θα φιλοξενηθεί από τις 29 Ιουνίου μέχρι τις 7 Ιουλίου στο Ηράκλειο.\nΔεκάλεπτα: 22-32, 36-48, 60-73, 88-92\nΣερβία (Μπούτσαν): Πέτρουσεφ 22 (7 ριμπάουντ), Μίτσοβιτς, Ισλάμοβιτς, Παούνοβιτς 11 (5 ριμπάουντ, 7 ασίστ), Τριφούνοβιτς 17 ( 2 τρίποντα, 5 ασίστ), Τσερόβινα 4, Πετσάρσκι 23 (1 τρίποντο, 10 ριμπάουντ), Γκρμπόβιτς, Ίλιτς 11 (7 ριμπάουντ), Τσούμπιτς.\nΗΠΑ (Γουέμπερ): Χαλιμπάρτον 6, Λιούις 2, Λάικλι 2, Γκριν 8 (1), Ζ. Γουίλιαμς, Σαγκς 11 (1), Κάνιγχαμ 15 (6 ασίστ, 5 ριμπ.), Μπαρνς 14, Μόμπλεϊ 3, Πέρι 9 (6 ριμπάουντ), Ρόμπινσον-Ερλ 5 (10 ριμπάουντ), Τ. Γουίλιαμς 17 (9 ριμπάουντ).\nΔιαιτητές: Χαλαλαμπάκης, Μακρής, Καρανικόλα.\nPrevΠροηγούμενηΕιδικό Πρωτάθλημα Ανόδου στη Γ΄ Εθνική (2ος όμιλος) – 2η αγωνιστική\nΕπόμενηΝεανίδων: Ελλάδα – Βουλγαρία 84-52Next


Όταν η Κύπρος προμήθευε τους Ναζί με χαλκό | Κυπριακός Χρονογράφος\n4 Μαΐ 2019 | Β' Παγκόσμιος Πόλεμος\nΤο 1914 ο αμερικανός Charles Gunther διάβαζε για την κυπριακή ιστορία και τα πλούσια σε χαλκό εδάφη της. Αποφάσισε να επισκεφθεί το νησί και να κάνει έρευνες στην περιοχή της Σκουριώτισσας, όπου λειτουργούσε ένα από τα αρχαιότερα μεταλλεία χαλκού ήδη από την Εποχή του Χαλκού το 2.500 π.Χ.. Kάποια στιγμή για άγνωστους λόγους η λειτουργία του έπαψε. Ο Gunther ανακάλυψε νέα κοιτάσματα και μέσα σε δύο χρόνια ίδρυσε την Κυπριακή Μεταλλευτική Εταιρία, η οποία έως και το 1974 υπήρξε κερδοφόρα. Στην περιοχή της Σκουριώτισσας επαναλειτούργησαν τα μεταλλεία και μια ολόκληρη πόλη κτίστηκε γύρα από αυτά.\nΛίγο πριν από το ξέσπασμα του Β’ Παγκοσμίου Πολέμου, η εταιρία προμήθευε το κράτος των Ναζί με χαλκό. Αν και γνώριζαν πως το υλικό που πουλούσαν θα το χρησιμοποιούσαν οι Ναζί για την κατασκευή όπλων, ο ιδιοκτήτης της εταιρίας υποστήριξε πως δεν μπορούσε να σταματήσει τις εμπορικές συναλλαγές γιατί αυτό θα είχε άμεσες επιπτώσεις στην οικονομία της Κύπρου. Άλλαξε όμως γνώμη μόλις άρχισε να γίνεται γνωστή η πολιτική του Χίτλερ εναντίον των Εβραίων. Η εταιρία ενοχλημένη ανακοίνωσε πως θα διέκοπτε οποιαδήποτε συναλλαγή με το χιτλερικό καθεστώς.\nPrevious«Μια κοπέλα ψιθύριζε: πεθαίνω». Η πολύνεκρη τραγωδία όταν αεροπλάνο συνετρίβη στη Λακατάμια\nNextΤο ερωτικό παιχνίδι του Διγενή και της Ρήγαινας που ονόμασε τα χωριά του Ακάμα


volleynews - Πρωτιά για ΧΑΝΘ με τάι μπρέικ 50 πόντων!\nΠρωτιά για ΧΑΝΘ με τάι μπρέικ 50 πόντων!\nΗ ΧΑΝΘ, κατέκτησε το τουρνουά ανδρών που διοργάνωσε η Ελπίδα, το Σαββατοκύριακο καθώς επικράτησε 3-2 της ομάδας των Αμπελοκήπων έπειτα από τάι μπρέικ 50 πόντων (!).\nΕπίσης ο αγώνας σημαδεύτηκε από τον τραυματισμό του Δήμου Μακράκη στο γόνατο, λίγο πριν από το τέλος του αγώνα.\nΗ Ελπίδα με ανακοίνωση της ευχαριστεί την ΧΑΝΘ, τον Πήγασο Πολίχνης και τον Άρη για τη συμμετοχή τους στο τουρνουά. Εύχεται σε όλους καλή αγωνιστική περίοδο και στον άτυχο Μακράκη περαστικά και γρήγορη επάνοδο στα γήπεδα.\nΧΑΝΘ - Πήγασος 3-0 (27-25, 25-21, 25-18)\nΕλπίδα - Αρης 3-0 (25-23, 25-21, 25-20)\nΜικρός Τελικός: Πήγασος - Αρης 3-0 (25-22, 25-18, 25-15)\nΤελικός: ΧΑΝΘ - Ελπίς 3-2 (25-23, 20-25, 25-12, 25-27, 26-24)\nΠερισσότερα από την κατηγορία: « Ο Νίκος Αγγελόπουλος ακραίος στην Ολυμπιάδα Αυτή είναι η Αναγέννηση Άρτας της περιόδου 2018-19 »


Υπάρχει αισιοδοξία, χρειάζεται μεταγραφές\nΣτις 18 Νοεμβρίου Ararat / Fonbet – Ομόνοια\nΠεριμένουν να «ΜΙΛΗΣΕΙ» ο ΠΡΟΕΔΡΟΣ…\nΠικρή αλήθεια… (ΑΕΚ-Απόλλων)\nΟ αποκλεισμός από τη Γάνδη, έφερε μεγάλη απογοήτευση στην ΑΕΚ, γιατί η ομάδα, αν ήταν λίγο πιο εύστοχη, μπορούσε να πάρει αυτό το εισιτήριο για την επόμενη φάση. Αφήνει πίσω την ήττα από την ομάδα του Βελγίου, και κοιτάζει με αισιοδοξία το μέλλον.\nΩστόσο, για άλλη μια φορά, έδειξε πως μπορεί να τα βγάλει πέρα στα δύσκολα και πόσο συμπαγής ομάδα είναι. Πλέον, ο Αντέρ Μουρίγιο, έχει ανοικτή γραμμή με τον Ιμανόλ Ιδιάκεθ και έρχονται οι επόμενες προσθήκες, και αυτό γιατί φάνηκε πως χρειάζονται να γίνουν κάποιες κινήσεις.\nΟ Βάσκος τεχνικός, έχει εντοπίσει τις θέσεις στις οποίες η ΑΕΚ, θέλει ενισχύσει και θα κλείσει τις όποιες εκκρεμότητες, με την έναρξη του πρωταθλήματος να πλησιάζει. Η ομάδα της Λάρνακας, δεν θα αγωνιστεί την πρώτη αγωνιστική, γιατί αντιμετωπίζει τον Απόλλωνα, παιχνίδι, το οποίο αναβλήθηκε λόγω ευρωπαϊκών υποχρεώσεων των κυανολεύκων.\nΈτσι, αυτό δίνει επιπλέον χρόνο στον προπονητή και τον τεχνικό διευθυντή, για να μελετήσουν καλύτερα τις μεταγραφές που θα ενισχύσουν την ομάδα για να τη βοηθήσουν να πετύχει τους στόχους της.\nΝα τα βάλουν κάτω… Να ΒΡΟΥΝ τους λόγους που ‘ναι ΑΓΝΩΡΙΣΤΟΙ\nΚαλή αρχή στο σκητ!\nEΠΙΚΟ: Η Βαλένθια ανακοίνωσε Φλορέντσι μέσω του Αρτουρίτο του Casa de papel (ΒΙΝΤΕΟ)


i-rena: 76 χρόνια από το ηρωικό «ΟΧΙ» της Ελλάδας στην Ιταλία...\n76 χρόνια από το ηρωικό «ΟΧΙ» της Ελλάδας στην Ιταλία...\nΜια ημέρα, που γράφτηκε στην ιστορία για το ηρωικό «ΟΧΙ» της Ελλάδας\nστον Μουσολίνι. Μια ημέρα, που γράφτηκε στην ιστορία για τη γέννηση\nτου ηρωικού «ΕΠΟΥΣ ΤΟΥ ′40».\nΟυσιαστικά, την 28η Οκτωβρίου η Ελλάδα γιορτάζει την είσοδό της στον πόλεμο,\nενώ οι περισσότερες άλλες χώρες γιορτάζουν την ημερομηνία λήξης του πολέμου.\nΚάθε χρόνο, αυτήν την μέρα πραγματοποιείται στη Θεσσαλονίκη η στρατιωτική\nπαρέλαση η οποία συμπίπτει με τον εορτασμό της απελευθέρωσης της πόλης\nκατά τον Α′ Βαλκανικό Πόλεμο και τη μνήμη του πολιούχου της Αγίου Δημητρίου.\nΣτην Αθήνα και σε άλλες πόλεις γίνονται μαθητικές παρελάσεις, ενώ δημόσια\nκαι ιδιωτικά κτίρια υψώνουν την ελληνική σημαία.\nΗ ημερομηνία αυτή καθιερώθηκε να εορτάζεται και στην Κύπρο κάθε χρόνο\nως επίσημη εθνική εορτή και αργία. Επίσης, σε πολλές χώρες του κόσμου,\nΕλληνικές κοινότητες γιορτάζουν την Επέτειο του «ΟΧΙ» με παρελάσεις.\nΓια πρώτη φορά η επέτειος γιορτάστηκε επίσημα το 1944 με παρέλαση\nενώπιον του πρωθυπουργού Γεωργίου Παπανδρέου που πραγματοποιήθηκε\nΤο 1952, η Εκκλησία της Ελλάδος αποφάσισε η γιορτή της Αγίας Σκέπης από\nτην 1η Οκτωβρίου να μεταφερθεί στις 28 Οκτωβρίου, με το αιτιολογικό ότι\nη Παναγία βοήθησε τον Ελληνικό Στρατό στον πόλεμο της Αλβανίας.\nΣτο κεντρικό κτίριο και στον προαύλιο χώρο του Πανεπιστημίου Αθηνών\nπραγματοποιήθηκε ο πρώτος εορτασµός στις 28 Οκτωβρίου 1941.\nΈγιναν ομιλίες από τους φοιτητές, ενώ μίλησε για την επέτειο την παραμονή\nκαι ο καθηγητής Κωνσταντίνος Τσάτσος, ο οποίος αρνήθηκε να κάνει µάθηµα\nτην ηµέρα της επετείου με αποτέλεσμα να απολυθεί από το Πανεπιστήμιο.\nΗ κήρυξη του πολέμου κατά της Ελλάδος από πολλούς ιστορικούς θεωρείται\nκίνηση αναμενόμενη με βάση την επεκτατική πολιτική του φασιστικού καθεστώτος\nπου είχε εγκαθιδρύσει στην Ιταλία ο Μπενίτο Μουσολίνι.\nΣτα μέσα του 1940, ο Μουσολίνι, ακολουθώντας τα βήματα του Αδόλφου Χίτλερ,\nθέλησε να αποδείξει στους Γερμανούς συμμάχους του ότι η Ιταλία είναι\nικανή ανάλογων στρατιωτικών επιτυχιών.\nΗ Ιταλία από τις 07 Απριλίου του 1939 είχε κατακτήσει την Αλβανία, αποκτώντας\nκοινά χερσαία σύνορα με την Ελλάδα, και κατέλαβε πολλές βρετανικές βάσεις\nστην Αφρική, αλλά καμία από αυτές δεν ήταν επιτυχίες ικανές να θεωρηθούν\nανάλογες αυτών της ναζιστικής Γερμανίας.\nΠαράλληλα ο Μουσολίνι στόχευε να ισχυροποιήσει τα συμφέροντα της Ιταλίας\nστα Βαλκάνια, συμφέροντα που ένοιωθε ότι απειλούνταν από τη γερμανική πολιτική\nκαι η Ελλάδα ήταν το ″κλειδί″ για την επιτυχία του.\nΈτσι, τα ξημερώματα της Δευτέρας, 28 Οκτωβρίου του 1940, o Μουσολίνι\nαπέστειλε στην Ελλάδα τελεσίγραφο με το οποίο και απαιτούσε την ελεύθερη\nδιέλευση του Ιταλικού στρατού από την Ελληνοαλβανική μεθόριο προκειμένου\nστη συνέχεια να καταλάβει κάποια στρατηγικά σημεία της Ελλάδος,\n(λιμένες, αεροδρόμια κλπ.), για ανάγκες ανεφοδιασμού και άλλων\nδιευκολύνσεων του, στη μετέπειτα προώθησή του στην Αφρική.\nΣτις τρεις παρά δέκα το πρωί, ένα αυτοκίνητο της Ιταλικής Πρεσβείας, με\nτον αριθμό Δ.Σ. 75, έφτασε έξω από την κατοικία του πρωθυπουργού,\n«μια μικροαστική εξοχική βιλίτσα» στην Κηφισιά.\nΤο αυτοκίνητο που ανήκε στον στρατιωτικό ακόλουθο της Ιταλικής Πρεσβείας,\nΜοντίνι, και που επελέγη σκοπίμως αντί του επίσημου αυτοκινήτου του πρεσβευτή,\nγια να μην προκαλέσει υποψίες, μετέφερε τον Ιταλό Πρεσβευτή στην Αθήνα κόμη Εμμανουέλε Γκράτσι. Μαζί του ήταν και ο διερμηνέας του, Ντε Σάντο (De Santo).\nΟ αρχιφύλακας Τραυλός, που εξέλαβε λάθος το πράσινο χρώμα στο σημαιάκι για μπλε, χτυπά επίμονα το κουδούνι της πρωθυπουργικής οικίας και ξυπνά τον Μεταξά,\nο οποίος ενημερώνεται ότι τον ζητά ο πρεσβευτής της Γαλλίας.\nΟ Μεταξάς, έκπληκτος και φορώντας «μία σκούρα μάλλινη ρόμπα, από τον γιακά\nτης οποίας φαινόταν ένα μετριότατο βαμβακερό νυχτικό», κατεβαίνει από\nτην πίσω σκάλα και ανοίγει την πόρτα.\nΒλέποντας τον Γκράτσι τέτοια ώρα δεν έχει καμία αμφιβολία για τον σκοπό\nτης επίσκεψης. Ψύχραιμος τον οδηγεί στο μικρό «σαλονάκι».\nΤο σαλόνι του Ιωάννη Μεταξά, όπου επιδόθηκε το τελεσίγραφο.\nΣτον καναπέ κάθησε ο Μεταξάς και δεξιά του, στην πολυθρόνα,\nο Ιταλός Πρέσβης.\nΟ Ιταλός πρεσβευτής παραδίδει στον πρωθυπουργό έναν μεγάλο φάκελο.\nΟ Ιωάννης Μεταξάς ανοίγει τον φάκελο και αρχίζει να διαβάζει το περιεχόμενό του.\nΕίναι το ιταλικό τελεσίγραφο. Η ώρα ήταν τρεις το πρωί της 28ης Οκτωβρίου 1940.\nΗ επιλογή της ώρας της επίδοσης του τελεσίγραφου με τρίωρη προθεσμία, το οποίο,\nόπως αναφέρθηκε, βρισκόταν στα χέρια του Γκράτσι ώρες πριν, δεν ήταν τυχαία.\nΑπέβλεπε στην πρόκληση σύγχυσης και πανικού στην ελληνική κυβέρνηση, η οποία,\nμη έχοντας χρόνο να αντιδράσει και να κινητοποιήσει τα στρατεύματά της\nστέλνοντάς τα στην πρώτη γραμμή, θα ενέδιδε στις θρασύτατες ιταλικές απαιτήσεις.\nΤο τελεσίγραφο του Μουσολίνι γεμάτο ανυπόστατους ισχυρισμούς ζητούσε από\nτην Ελλάδα να αναγνωρίσει στην Ιταλία «το δικαίωμα να καταλάβει διά των ενόπλων\nαυτής δυνάμεων […] ορισμένα στρατηγικά σημεία του ελληνικού εδάφους».\nΟ Μεταξάς ανέγνωσε την ιταλική Νότα που αξίωνε θρασύτατα από μια ουδέτερη χώρα\nνα παραδώσει «αμαχητί» και χωρίς διαπραγματεύσεις πάτρια εδάφη:\nΗ ευθύνη διά την κατάστασιν ταύτην επιπίπτει πρωτίστως επί της Αγγλίας και επί της προθέσεως της όπως περιπλέκη πάντοτε άλλας χώρας εις τον πόλεμον. […]\nόθεν η Ιταλική κυβέρνησης κατέληξεν εις την απόφασιν να ζητήση από την Ελληνικήν Κυβέρνησιν – ως εγγύησιν διά την ουδετερότητα της Ελλάδος και ως εγγύησιν διά την ασφάλειαν της Ιταλίας – το δικαίωμα να καταλάβη διά των ενόπλων αυτής δυνάμεων,\nδιά την διάρκειαν της σημερινής προς την Αγγλίαν ρήξεως, ωρισμένα στρατηγικά\nσημεία του ελληνικού εδάφους. […]\nΗ Ιταλική κυβέρνησις ζητεί από την Ελληνικήν κυβέρνησιν όπως δώσει αυθωρεί\nεις τας στρατιωτικάς αρχάς τας αναγκαίας διαταγάς ίνα η κατοχή αύτη δυνηθή\nνα πραγματοποιηθεί κατ’ ειρηνικόν τρόπον.\nΕάν τα ιταλικά στρατεύματα ήθελον συναντήσει αντίστασιν, η αντίστασις αύτη\nθα καμφθεί διά των όπλων και η Ελληνική Κυβέρνησις θα έφερε τας ευθύνας\nαι οποίαι ήθελον προκύψει εκ τούτου.\nΤο τελεσίγραφο είχε προετοιμαστεί από τον Τσιάνο και είχε εγκριθεί από\nτον Μουσολίνι, χωρίς να λάβουν γνώση οι αρχηγοί των επιτελείων, Μπαντόλιο,\nΚαβανιάρι και Πρίκολο (Francesco Pricolo), ούτε βεβαίως και ο Χίτλερ.\nΜετά την ανάγνωση του κειμένου ο Μεταξάς, χωρίς να αιφνιδιαστεί, έστρεψε\nτο βλέμμα του στον Ιταλό Πρέσβη και του απάντησε στα γαλλικά\n(επίσημη διπλωματική γλώσσα) την ιστορική φράση:\n«Alors, c’est la guerre», (προφέρεται από τα γαλλικά, αλόρ, σε λα γκερ, δηλαδή,\nΠολύ καλά, λοιπόν. Έχομεν πόλεμον), εκδηλώνοντας έτσι την αρνητική θέση\nεπί των ιταμών ιταλικών αιτημάτων.\nΟ Γκράτσι στα απομνημονεύματά του, που κυκλοφόρησαν το 1945, περιγράφει\n«Έχω εντολή κ. πρωθυπουργέ να σας κάνω μία ανακοίνωση και του έδωσα\nτο έγγραφο. Παρακολούθησα την συγκίνηση εις τα χέρια και εις τα μάτια του.\nΜε σταθερή φωνή και βλέποντάς με κατάματα ο Μεταξάς μου είπε:\nΤου πρόσθεσα ότι αν ο στρατηγός Παπάγος…, ο Μεταξάς με διέκοψε και\nμου είπε: ΟΧΙ!\nΈφυγα υποκλινόμενος με τον βαθύτερο σεβασμό, προ του γέροντος αυτού,\nπου προτίμησε την θυσία αντί της υποδουλώσεως.»\nΟ Μεταξάς εκείνη τη στιγμή είχε εκφράσει το ελληνικό λαϊκό συναίσθημα,\nτην άρνηση της υποταγής, και αυτή η άρνηση πέρασε στον τότε ελληνικό\nδημοσιογραφικό τύπο με την λέξη «ΟΧΙ».\nΣημειώνεται πως αυτούσια η λέξη «ΟΧΙ» παρουσιάσθηκε για πρώτη φορά\nως τίτλος στο κύριο άρθρο της εφημερίδας «Ελληνικό Μέλλον» του\nΝ. Π. Ευστρατίου στις 30 Οκτωβρίου του 1940.\nΣτις 07:00 το πρωί ο βασιλεύς Γεώργιος Β′ και ο Ιωάννης Μεταξάς εκδίδουν\nτα αντίστοιχα ανακοινωθέντα προς τον ελληνικό λαό ενώ μήνυμα απηύθυνε\nεπίσης ο Αρχιεπίσκοπος Αθηνών και Πάσης Ελλάδος Χρύσανθος.\nΟ πρόεδρος της Κυβερνήσεως ανήγγειλε προ ολίγου υπό ποίους όρους ηναγκάσθημεν\nνα κατέλθωμεν εις πόλεμον κατά της Ιταλίας, επιβουλευθείσης την ανεξαρτησίαν της Ελλάδος. Κατά την μεγάλην αυτήν στιγμήν είμαι βέβαιος, ότι κάθε Έλλην και\nκάθε Ελληνίς θα επιτελέση το καθήκον μέχρι τέλους και θα φανή αντάξιος της ενδόξου ημών ιστορίας. Με πίστιν εις τον Θεόν και εις τα Πεπρωμένα της φυλής, το Έθνος σύσσωμον και πειθαρχούν ως εις άνθρωπος θα αγωνισθή υπέρ βωμών και εστιών\nμέχρι της τελικής νίκης.\nΗ στιγμή επέστη που θα αγωνισθώμεν διά την ανεξαρτησίαν της Ελλάδος,\nτην ακεραιότητα και την τιμήν της. Μολονότι επεδείξαμεν την πλέον αυστηράν ουδετερότητα και ίσην, προς όλους, η Ιταλία μη αναγνωρίζουσα εις ημας το\nδικαίωμα να ζώμεν ως ελεύθεροι Έλληνες μου εζήτησεν σήμερον την 3\nην πρωινήν ώραν, την παράδοσιν τμημάτων του εθνικού εδάφους κατά την ιδίαν\nαυτής βούλησιν ότι προς κατάληψιν αυτών η κίνησις των στρατευμάτων της.\nΑπήντησα εις τον Ιταλόν Πρέσβυν ότι θεωρώ και το αίτημα αυτό καθ’ εαυτό και\nτον τρόπον με τον οποίον γίνεται τούτο ως κήρυξιν πολέμου της Ιταλίας\nΈλληνες, τώρα θα αποδείξωμεν εάν είμεθα άξιοι των προγόνων μας και της\nελευθερίας, την οποίαν μας εξησφάλισαν οι προπάτορές μας.\nΌλον το Έθνος ας εγερθή σύσσωμον, αγωνισθήτε διά την Πατρίδα, τας γυναίκας,\nτα παιδιά σας, και τας ιεράς μας παραδόσεις. Νυν υπέρ πάντων ο αγών.\nΜε διάταγμα που δημοσιεύεται νωρίς το πρωί της 28ης Οκτωβρίου\nστην Εφημερίδα της Κυβερνήσεως ο βασιλιάς Γεώργιος Β′ αναλαμβάνει\nτη γενική αρχηγία των κατά ξηρά, αέρα και θάλασσα ενόπλων δυνάμεων\nτης χώρας, ενώ ο στρατηγός Αλέξανδρος Παπάγος ονομάζεται\nαρχιστράτηγος του στρατού ξηράς.\nΟ βασιλεύς Γεώργιος στους δρόμους της Αθήνας μετά την επιστράτευση\nΗ χώρα διέθετε στην Ήπειρο την VIIIη Μεραρχία (17 τάγματα και 14 πυροβολαρχίες),\nστην Πίνδο 3 τάγματα και 1 πυροβολαρχία και στη Δυτική Μακεδονία την\nΙΧη Μεραρχία (10 τάγματα και 8 πυροβολαρχίες) και την 4η Ταξιαρχία\n(8 τάγματα και 5 πυροβολαρχίες) · 35 αεροπλάνα δίωξης, 35 αεροπλάνα\nβομβαρδισμού και 35 συνεργασίας παλιού τύπου.\nΟι αντίστοιχες ιταλικές δυνάμεις ανέρχονταν σε 59 τάγματα πεζικού,\n135 πυροβολαρχίες, 25 πυροβολαρχίες αντιαεροπορικές και αντιαρματικές,\n150 άρματα, 18 ίλες ιππικού, 6 τάγματα όλμων, 1 τάγμα πολυβόλων\n(σύνολο 100.000 άντρες) και 420 αεροπλάνα.\nΗ είδηση της κήρυξης του πολέμου προκάλεσε παλλαϊκές εκδηλώσεις\nενθουσιασμού στην Αθήνα.\nΠλήθη νέων, με στολές της EON ή με πολιτικά, έχουν χυθεί στους κεντρικούς\nδρόμους, με λάβαρα, σημαίες, δάφνες, μουσικές.\nΚρατούν εικόνες του βασιλιά, του Μεταξά, του καταδρομικού Έλλη με\nΟ κόσμος συμμετέχει σ′ αυτές τις εκδηλώσεις, χειροκροτεί, ζητωκραυγάζει.\nΟ Κ. Σταυρόπουλος με την ηρωική φωνή του διαβάζει το πρώτο\nπολεμικό ανακοινωθέν…και η Σοφία Βέμπο τραγουδάει\nτο “Παιδιά της Ελλάδος παιδιά”.\nΑισθάνεται κανείς ένα πάθος μες στον αέρα, μια λεβεντιά.\nΞύπνησε το ελληνικό φιλότιμο και μια τέλεια εθνική ενότητα.\nΚανείς δεν σκεπτόταν εκείνη τη στιγμή ότι ο εχθρός είναι δέκα\nΕκατοντάδες εθελοντές σε ολόκληρη την επικράτεια, άνδρες και γυναίκες,\nέσπευδαν στα στρατολογικά γραφεία για να καταταγούν.\nΟλόκληρο το έθνος ενώθηκε ενάντια στην ιταλική επιθετικότητα.\nΑπό την πρώτη στιγμή ο βασιλιάς Γεώργιος παίρνει με τον Ιωάννη Μεταξά\nτις αρχικές κρίσιμες και σημαντικές αποφάσεις, μετέχει σε όλες τις συνεδριάσεις\nτου Γενικού Επιτελείου, δέχεται σε συνεργασία αμέσως\n– και για όσο διάστημα θα χρειαστεί – τα μέλη της κυβέρνησης, παρακολουθεί\nαπό πολύ κοντά την πολύστροφη λειτουργία του στρατιωτικού μηχανισμού\nκαι σχεδόν μεσάνυχτα γυρίζει στο Τατόι.\nΤο επίσημο έγγραφο που στάλθηκε σε όλες τις διοικητικές και στρατιωτικές αρχές του κράτους με θέμα: “Περί κηρύξεως Γενικής Επιστρατεύσεως ” 28 Οκτωβρίου 1940\nΗ Ελλάδα ήταν ήδη προετοιμασμένη για τον επικείμενο Ελληνοϊταλικό πόλεμο\nδεδομένου ότι οι εχθρικές προθέσεις της Ιταλίας είχαν διαφανεί πολύ πιο πριν\nτην παράδοση του τελεσίγραφου. Από την επαύριο του τορπιλισμού της «Έλλης»\nκαι την βύθιση του στο λιμάνι της Τήνου κατά τη διάρκεια του εορτασμού του Δεκαπενταύγουστου.\nΗ ελληνική κυβέρνηση γνώριζε ότι η επίθεση ήταν έργο των Ιταλών.\nΠαρά τα αδιάσειστα στοιχεία και τις υποψίες του λαού για τους ενόχους,\nη Ελλάδα απέφυγε τη σύρραξη (ανακοίνωσε ότι το πλοίο βυθίστηκε από\nπλοίο «αγνώστου εθνικότητας») σε μία προσπάθεια να διατηρήσει την\nουδετερότητα της, και έτσι, ο Ιωάννης Μεταξάς κέρδιζε κι άλλον χρόνο\nπροκειμένου να προετοιμάσει τη χώρα του ενάντια σε μια μεγάλη ιταλική\nεισβολή την οποία ανέμενε από καιρό.\nΣτις 05:30, δηλαδή μισή ώρα πριν από την εκπνοή του τελεσιγράφου\nπου επιδόθηκε από την Ιταλία στην Ελλάδα, αρχίζει η ιταλική εισβολή στην\nΉπειρο με 7 φάλαγγες (XXV Σώμα Στρατού Τσαμουριάς).\nΣτην περιοχή της Πίνδου, η Ιταλική Μεραρχία «Τζούλια» προσβάλλει τα\nπροωθημένα τμήματα του Αποσπάσματος Πίνδου με 5 φάλαγγες,\nαπό τις 05:00. Στην περιοχή της βορειοδυτικής Μακεδονίας, ο ιταλικός στρατός\nπεριορίζεται σε εκτέλεση πυρών Πυροβολικού.\nΣτην κορυφογραμμή της Πίνδου ο ελληνικός στρατός ήταν πιο αποφασισμένος\nαπό ποτέ. Εμψυχώνοντας τους άνδρες του ο διοικητής του Αποσπάσματος Πίνδου, Συνταγματάρχης Κωνσταντίνος Δαβάκης, σε ημερήσια διαταγή του αναφέρθηκε\nστο δίκαιο του ελληνικού αγώνα επικαλούμενος τα κατορθώματα των προγόνων:\n«Οι Επαναστάται του ′21 με ξύλα και δρεπάνια αντιμετώπισαν Στρατόν της εποχής επιστημονικώς οπλισμένον χάρις εις το εξυψωμένον ηθικόν των… σήμερον εμείς\nμε οπλισμόν σχεδόν ισάξιον του αντιπάλου θα υστερήσωμεν των προγόνων μας;\nΜε το ανώτερον ηθικόν μας, με το δίκαιον του αγώνος μας, με τη δύναμιν του Θεού,\nθα εξέλθωμεν νικηφόροι της δοκιμασίας. Η πίστις μετακινεί όρη».\nΉταν 28 Οκτωβρίου 1940 στα ελληνοαλβανικά σύνορα.\nΙταλική σφαίρα βρήκε τον στόχο της και έπεσε νεκρός ο πρώτος\nΈλληνας στρατιώτης. Ο Βασίλειος Τσιαβαλιάρης.\nΟ Ελληνοϊταλικός πόλεμος του 1940 διήρκεσε από τις 28 Οκτωβρίου 1940 μέχρι\nτις 23 Απριλίου 1941 ενώ μετά τις 6 Απριλίου 1941, με την επέμβαση των\nΓερμανών, συνεχίστηκε ως ελληνοϊταλικογερμανικός πόλεμος.\nΠαρά την μειονεκτική θέση των ελληνικών στρατευμάτων τα οποία υστερούσαν\nτόσο σε αριθμό όσο και σε πολεμικό υλικό οι Ιταλοί εκπλήσσονται δυσάρεστα\nδιότι θεωρούσαν βέβαιη την εύκολη επικράτησή τους.\nΣτις 14 Νοεμβρίου ο Ελληνικός στρατός προχωρεί σε αντεπίθεση.\nΠαρά την σθεναρή αντίσταση των ιταλικών δυνάμεων, στις 22 Νοεμβρίου\nο Ελληνικός στρατός εισέρχεται σε Αλβανικό έδαφος και ξεκινάει της επιχειρήσεις\nγια την κατάληψη εδαφών της Βόρειας Ηπείρου.\nΣτις 22 Νοεμβρίου 17:45 καταλαμβάνεται η Κορυτσά από τον ελληνικό στρατό.\nΑυτή ήταν και η πρώτη πόλη που απελευθερώθηκε από τις δυνάμεις του άξονα.\nΟι νίκες των Ελλήνων κάνουν τον γύρω του κόσμου αποδεικνύοντας ότι οι δυνάμεις\nτου άξονα δεν είναι ανίκητες!\nΤότε ο Winston Churchill αναφωνεί την ιστορική φράση:\n«…Μέχρι τώρα συνηθίζαμε να λέμε ότι οι Έλληνες πολεμούν σαν ήρωες.\nΠλέον θα λέμε ότι οι ήρωες πολεμούν σαν Έλληνες…»\nΟ βασιλιάς Γεώργιος Β΄στο αλβανικό μέτωπο\nΗ ελληνική επίθεση συνεχίστηκε παρά τον βαρύ χειμώνα. Τις επόμενες ημέρες καταλαμβάνονται η Μοσχόπολη, το Πόγραδετς, η Πρεμετή , οι Άγιοι Σαράντα,\nτο Αργυρόκαστρο και η Χιμάρα.\nΣυγκινητικές σκηνές εκτυλίχθησαν στο Αργυρόκαστρο όπου οι κάτοικοι\nυποδέχθηκαν τον ελληνικό στρατό κρατώντας ελληνικές σημαίες και\nψέλνοντας το Χριστός Ανέστη.\nΗ νικηφόρα προέλαση των Ελλήνων στα Αλβανικά εδάφη ανησυχεί τον\nΜουσολίνι, ο οποίος θέλει οπωσδήποτε να παρουσιάσει θετικά αποτελέσματα\nστις δυνάμεις του Άξονα και αποφασίζει να σχεδιάσει ο ίδιος την αντεπίθεση\nτων Ιταλών, με την κωδική ονομασία «Primavera» (Άνοιξη), συγκεντρώνοντας\n17 μεραρχίες έναντι των 13 ελληνικών.\nΠράγματι στις 9 Μαρτίου 1941 ξεκινάει η λεγόμενη ″εαρινή επίθεση″ ενάντια\nστο στενό της Κλεισούρας η οποία συνεχίστηκε με σφοδρότητα για πολλές\nημέρες και έληξε στις 25 Μαρτίου με υποχώρηση της Ιταλίας.\nΗ σημαντικότερη μάχη της ″εαρινής επίθεσης″ ήταν η μάχη του υψώματος 731.\nΒλέποντας την εξέλιξη του Ελληνοιταλικού πολέμου, η Γερμανία επιτίθεται\nαιφνιδιαστικά στις 6 Απριλίου 1941 στην Ελλάδα από τα Ελληνοβουλγαρικά\nσύνορα. Παράλληλα με την επίθεση, ο Γερμανός πρεσβευτής ανακοίνωνε\nστον πρωθυπουργό Κορυζή, ότι πραγματοποιήθηκε επίθεση επειδή\nη Ελλάδα δεχόμενη υποστήριξη από την Αγγλία στο πόλεμο κατά της Ιταλίας\nπαραβίασε την ουδέτερη στάση της.\nΕκείνη τη στιγμή βομβαρδίστηκε ο Πειραιάς και η Ελευσίνα από Γερμανικά\nαεροσκάφη προκαλώντας μεγάλο πανικό αλλά και πολλές απώλειες.\nΟ βασιλεύς Γεώργιος Β′ τότε εκδίδει ανακοινωθέν για να πληροφορήσει\nΠαρά την σθεναρή αντίσταση των Ελλήνων, η υπεροχή των Γερμανικών\nδυνάμεων αναγκάζει τον ελληνικό στρατό να συνθηκολογήσει.\nΣτις 21 Απριλίου οι διοικητές των 3 σωμάτων στρατού Τσολάκογλου,\nΔεμέστοιχας και Μπάκος υπογράφουν συνθηκολόγηση και στις 27 Απριλίου\nη Αθήνα παραδίδεται στους Γερμανούς.\nΣτις 23 Απριλίου ο βασιλεύς Γεώργιος μαζί με την Κυβέρνηση και τις\nελεύθερες ελληνικές ένοπλες δυνάμεις βασιλικού ναυτικού και βασιλικής\nΑεροπορίας μεταβαίνουν στην ελεύθερη Κρήτη προκειμένου να συνεχίσουν\nτον αγώνα εναντίων των δυνάμεων του Άξονα.\nΟ Γεώργιος συμμετείχε στις πολεμικές επιχειρήσεις των στρατευμάτων\nτης Ελλάδας, της Μεγάλης Βρετανίας, της Αυστραλίας και της Νέας Ζηλανδίας\n(καθ′ όλη τη διάρκεια της Μάχης της Κρήτης).\nΟ βασιλεύς Γεώργιος με Αυστραλούς και Νεοζηλανδούς στρατιώτες\nστην Κρήτη το 1941\nΗ μάχη της Κρήτης άρχισε στις 14 Μαΐου με συνεχείς βομβαρδισμούς\nαπό τα Γερμανικά αεροπλάνα.\nΟι Γερμανοί για να κατακτήσουν την Κρήτη χρειάστηκαν 10 ημέρες ενώ\nο αρχικός σχεδιασμός τους προέβλεπε μόλις 24 ώρες.\nΟ βασιλεύς και μέλη της ελληνικής κυβέρνησης διασχίζοντας τα βουνά\nέφτασαν στις νότιες ακτές του νησιού και αναχώρησαν με το αντιτορπιλικό\nDecoy από την Αγία Ρουμέλη διαφεύγοντας στην Αίγυπτο.\nΦτάνουν στην Αλεξάνδρεια στις 23 Μαΐου 1941 και γίνονται δεκτοί με\nενθουσιασμό από την ελληνική κοινότητα.\nΑξίζει να σημειωθεί ότι η απόκρουση της ιταλικής εισβολής αποτέλεσε\nτη πρώτη νίκη των Συμμάχων κατά των δυνάμεων του Άξονα στη διάρκεια\nτου Β′ Παγκοσμίου Πολέμου και ανύψωσε το ηθικό των λαών\nστη σκλαβωμένη Ευρώπη.\nΠολλοί ιστορικοί υποστηρίζουν ότι η νίκη των Ελλήνων επηρέασε την\nέκβαση ολόκληρου του πολέμου, καθώς υποχρέωσε τους Γερμανούς να\nαναβάλουν την επίθεση κατά της Σοβιετικής Ένωσης, προκειμένου\nνα βοηθήσουν τους συμμάχους τους Ιταλούς που έχαναν τον\nπόλεμο με την Ελλάδα.\nΗ καθυστερημένη επίθεση τον Ιούνιο του 1941, ενέπλεξε τις γερμανικές\nδυνάμεις στις σκληρές συνθήκες του ρωσικού χειμώνα, με αποτέλεσμα\nτην ήττα τους στη διάρκεια της Μάχης της Μόσχας.\nΚαθ′ όλη τη διάρκεια του πολέμου τα μέλη της Ελληνικής βασιλικής οικογένειας\nβοηθούν διοργανώνοντας εράνους, πραγματοποιώντας δωρεές και συσπειρώνοντας\nτον άμαχο πληθυσμό στο να συνδράμει την προσπάθεια του ελληνικού στρατού.\nΈνα πολύ σημαντικό έργο αρωγής των στρατιωτών του μετώπου πραγματοποιήθηκε\nυπό την αιγίδα της βασίλισσας Φρειδερίκης.\nH οργάνωση «ΦΑΝΕΛΛΑ ΤΟΥ ΣΤΡΑΤΙΩΤΟΥ» δημιουργήθηκε το 1939, ενώ\nένα χρόνο αργότερα η βασίλισσα Φρειδερίκη ανέλαβε επίτιμη Πρόεδρος.\nΗ βασίλισσα πραγματοποιεί εκκλήσεις για τη συγκέντρωση ρουχισμού και μαλλιού.\nΤα ρούχα συσκευάζονταν από εθελοντές και αποστέλλονταν στο μέτωπο.\nΒάσει μίας έκθεσης του οργανισμού, μέχρι το Νοέμβριο του 1947 είχαν παραδοθεί\nστο μέτωπο 107.500 προσωπικά δέματα.\nΠαράλληλα με αυτές τις δραστηριότητες, η βασίλισσα Φρειδερίκη μαζί με\nτις γυναίκες της Ελληνικής βασιλικής οικογένειας επισκέπτονται νοσοκομεία\nκαι μιλούν με τους τραυματίες ενώ οργανώνουν μικρά ιατρεία σε\nσιδηροδρομικούς σταθμούς τοποθετώντας και νοσοκόμες του Ερυθρού Σταυρού,\nτα οποία θα κλιθούν να παράσχουν τις πρώτες βοήθειες στους τραυματισμένους\nΓιατί η Ελλάδα γιορτάζει την έναρξη κι όχι\nτη λήξη του Β′ Παγκοσμίου Πολέμου;\nΈχει τεθεί πολλές φορές το ερώτημα γιατί η Ελλάδα είναι η μόνη ευρωπαϊκή χώρα,\nμε εξαίρεση χώρες τις πρώην Γιουγκοσλαβίας, που γιορτάζει την έναρξη κι όχι\nΓιατί εθνική επέτειος έχει ανακηρυχθεί η 28η Οκτωβρίου 1940 κι όχι η 12η Οκτωβρίου (απελευθέρωση της Αθήνας), είτε η 18η Οκτωβρίου 1944 (έλευση εξόριστης\nκυβέρνησης Εθνικής Ενώσεως);\nΑμέσως μετά την απελευθέρωση ακολούθησαν τα Δεκεμβριανά, η Βάρκιζα,\nο ακήρυκτος πόλεμος και, τελικά, ο συμμοριτοπόλεμος.\nΗ χώρα δεν χάρηκε την απελευθέρωση, δεν ξημέρωσαν καλύτερες μέρες…\n- Σε αντίθεση με την κατάσταση που διαμορφώθηκε μετά την απελευθέρωση,\nη 28η Οκτωβρίου συμβόλιζε την πλήρη σύμπνοια και ενότητα του\nΕπομένως, δεν πρέπει να εκπλήσσει η ανακήρυξή της σε εθνική επέτειο.\n- Η ημερομηνία σηματοδοτούσε την έναρξη της ελληνικής νίκης\n(επί του ιταλικού φασισμού). Μια νίκη, μάλιστα, που υπερέβαινε τα εθνικά όρια,\nκαθώς εντασσόταν στο πανευρωπαϊκό και παγκόσμιο πλαίσιο του\nαντιφασιστικού αγώνα. Μπορούσε να συμβολίζει καλύτερα τον αγώνα για ελευθερία, ανεξαρτησία και δημοκρατία.\n- Η νίκη επί του ιταλικού φασισμού ήταν «ελληνικό έργο» το 1940-41.\nΣε αντίθεση με τη συντριβή του ναζισμού το 1945, όπου η Ελλάδα δεν συμμετείχε\nάμεσα και στρατιωτικά.\nΑΝΑΔΗΜΟΣΙΕΥΣΗ ΑΠΟ royalchronicles.gr\nφωτό τίτλου https://www.facebook.com/royalchronicles/photos/a.216067181925680.1073741825.216066555259076/407562762776120/?type=3&theater\nΑναρτήθηκε από Ρένα Φατούρου στις 6:57 μ.μ.\nΕτικέτες 28 Οκτωβριου 1940, Βασιλείς της Ελλάδος, ΕΛΛΑΔΑ, ΕΛΛΗΝΕΣ, Επέτειος, ΠΟΛΕΜΟΣ, HELLAS - Greek


Παρουσιαστής του ΣΚΑΙ θα γίνει για δεύτερη φορά μπαμπάς (εικόνα) - FreddoNews Παρουσιαστής του ΣΚΑΙ θα γίνει για δεύτερη φορά μπαμπάς (εικόνα) - FreddoNews\nΠαρουσιαστής του ΣΚΑΙ θα γίνει για δεύτερη φορά μπαμπάς (εικόνα)\nBy freddo1 / Published on Πέμπτη, 25 Φεβ 2021 10:15 ΠΜ / Δεν επιτρέπεται σχολιασμός στο Παρουσιαστής του ΣΚΑΙ θα γίνει για δεύτερη φορά μπαμπάς (εικόνα) / 108 views\nΤην είδηση έκανε γνωστή ο ίδιος με μια ανάρτηση στο Instagram.\nO λόγος για τον παρουσιαστή των ταξιδιωτικών εκπομπών “Happy Traveller”, Ευτύχη Μπλέτσα. Ο ίδιος με μια φωτογραφία στον προσωπικό του λογαριασμό στο Instagram ανακοίνωσε τα ευχάριστα νέα για την εγκυμοσύνη της γυναίκας του.\nΟ Ευτύχης Μπλέτσας έγραψε χαρακτηριστικά: «Fun fact: Το #happytraveller το ξεκινήσαμε επαγγελματικά με την @electra_asteri το καλοκαίρι του 2015 αλλά σαν concept γεννήθηκε το 2012 όταν γνωριστήκαμε και ξεκινήσαμε ταξιδεύουμε μαζί και να φτιάχνουμε travel vlogs. Στο κανάλι όμως μας στο YouTube υπάρχουν και πολλά ταξιδιωτικά βίντεο απο νωρίτερα. Πχ το ταξίδι Φίτζι και η Αριζόνα το 2008 και η Νότια Αφρική το 2009. (Κάποια από αυτά τα ταξίδια μεταδόθηκαν τηλεοπτικά σε κάποια μικρότερα κανάλια).\nΟυσιαστικά όταν τελείωσε ή Κουζίνα της μαμάς το 2008 τότε άρχισαν τα travel vlogs δικής μας παραγωγής που μετεξελίχθηκαν σε @happytravellergr. Ποια είναι τα points από όλο αυτό το κατεβατό:\n2) Κλείσαμε 13 χρόνια με αυτήν την ταξιδιωτική εκπομπή από το πολύ ξεκίνημα μέχρι σήμερα. Μετρώντας 220 επεισόδια στον ΣΚΑΙ από το 2015 ως σήμερα και χοντρικά αλλά περίπου 150 πιο πριν στο κανάλι μας στο YouTube.\n1) Να έχουμε κάνει επεισόδιο σε όλους τους νόμους της Ελλάδας και\nΤώρα είμαστε στις 75 και 45 νόμους. Τι λέτε; το χουμε; Εγώ λέω πως με τη δική σας στήριξη το χουμε! “, ήταν η ανάρτησή του με τη σύζυγό του Ηλέκτρα Αστέρη να σχολιάζει από κάτω: “Και εγώ έτσι λέω αγάπη μου. Ότι το έχουμε. Έχουμε έναν παραπάνω λόγο”».\nΔείτε την φωτογραφία του.


3o Γυμνάσιο Αγρινίου - Μαθήματα\nΕδώ θα βρείτε: Επιλογή κατηγορίας Αγωγής υγείας (1) Ανακοινώσεις (130) Διαδίκτυο (5) Δραστηριότητες (7) Εικαστικά (2) Επικοινωνία (1) Μαθήματα (2) Μαθηματικά (2) Νέα Ελληνικά (2) Πληροφορική (6) Πολιτιστικά (1) Προγράμματα (1) Τεχνολογία (2)\nΘέματα παλαιότερων διαγωνισμών μπορείτε να δείτε εδώ\nΚάτω από (Πληροφορική) από 3ο ΓΥΜΝΑΣΙΟ ΑΓΡΙΝΙΟΥ στις 04-03-2019 και με ετικέτα saferinternet\nΚατά το τρέχον ακαδημαϊκό έτος 2018-2019, το 3ο Γυμνάσιο Αγρινίου έχει την τιμή να συμμετέχει -ύστερα από αίτηση και επιλογή κατόπιν κλήρωσης- στο πιλοτικό έργο Eduweb, ανάμεσα σε άλλα πενήντα σχολεία από όλη την Ελλάδα.\nΤο Eduweb είναι ένα έργο που αποβλέπει στην ενίσχυση της συνεργασίας μεταξύ σχολείων και εκπαιδευτικών ιδρυμάτων / ινστιτούτων, με σκοπό την καταπολέμηση του ψηφιακού αποκλεισμού των ενηλίκων όσον αφορά τη χρήση του Διαδικτύου. Στόχος είναι οι ίδιοι οι μαθητές να λειτουργήσουν ως εκπαιδευτές των ψηφιακά αναλφάβητων ενηλίκων μελών των οικογενειών τους σε σχέση με την ασφαλή και δημιουργική αξιοποίηση του Διαδικτύου.\nΠερισσότερα για το Eduweb μπορείτε να βρείτε κάνοντας κλικ εδώ\nΣτις 12 Φεβρουαρίου η ομάδα μας πραγματοποίησε την πρώτη της διδασκαλία!!!! Οι ενήλικες που συμμετείχαν παρακολούθησαν το πρώτο τους μάθημα που αφορά στα Προσωπικά Δεδομένα στα Μέσα Κοινωνικής Δικτύωσης.\nΑτομικά Έργα των μαθητών της Α΄ Τάξης 2016 – 2017\nΚάτω από (Ανακοινώσεις, Τεχνολογία) από 3ο ΓΥΜΝΑΣΙΟ ΑΓΡΙΝΙΟΥ στις 30-06-2017 και με ετικέτα Τεχνολογία\nΤΙΤΣΙΑΝΟ ΚΑΛΛΙΤΕΧΝΕΣ ΤΗΣ ΑΝΑΓΕΝΝΗΣΗΣ\nΟ Τιτσιάνο Βετσέλλιο ηταν Ιταλός αυλικός ζωγράφος της αναγέννησης . Ανήκει στη σχολή της Βενετίας και θεωρείται ένας από τους πιο σπουδαίους ζωγράφους της εποχής του , του οποίου τα έργα αντιπροσωπεύουν την μετάβαση από την παράδοση 15ου αιώνα στην τεχνοτροπία που υιοθετήθηκε κατά τον 16ο αιώνα . Επηρέασε σημαντικούς ζωγράφους του επόμενου αιώνα , όπως τον Ρούμπενς και Βελάσκεθ . Διακρίθηκε εξίσου σε ένα ευρύ φάσμα θεμάτων φιλοτεχνώντας προσωπογραφίες , Διαβάστε όλο το άρθρο »\nΗ ΕΞΑΦΑΝΙΣΗ ΤΩΝ ΖΩΩΝ!\nΔεκάδες είδη ζώων εξαφανίζονται καθημερινά.\nΑιτίες : Η ανεξέλεγκτη συρρίκνωση των βιοτόπων τους, το παράνομο κυνήγι, η ρύπανση\nτης ατμόσφαιρας και οι κλιματικές αλλαγές. Πολλά από αυτά, δεν έχουμε προλάβει καν να τα γνωρίσουμε. Όμως με την εξαφάνιση κάθε είδους χάνεται και ένα είδος της γενετικής και εξελικτικής ιστορίας εκατοντάδων χρόνων, πολύτιμη πηγή γνώσης για τον άνθρωπο.\nΣτην Ελλάδα τα τελευταία χρόνια, έχουν ενισχυθεί οι προσπάθειες για την προστασία των απειλουμένων ειδών. Μεγαλύτερο βάρος έχει δοθεί στην προστασία κάποιων ιδιαίτερα σπάνιων ζώων.\nΟρισμένα εκ των οποίων συναντώνται μόνο στην Ελλάδα κινδυνεύουν άμεσα με εξαφάνιση. Στη χώρα μας για την προστασία των απειλούμενων ειδών δραστηριοποιείται η οργάνωση WWF(World Wildlife Fund)που σημαίνει στα ελληνικά παγκόσμιο ταμείο άγριας ζωής!\nΤα ηλεκτρονικά παιχνίδια έχουν πολλά θετικά αλλά και πολλά αρνητικά. Τα ηλεκτρονικά παιχνίδια είναι καλά μόνο όταν τα παίζουμε με μέτρο. Πολλές φορές μάλιστα βοηθούν τα παιδιά να σκέφτονται καλύτερα μιας και συνδυάζουν πολλές ταυτόχρονες κινήσεις. Τα παιδιά επίσης θα πρέπει να παίζουν παιχνίδια για την ηλικία τους. Τα αρνητικά όμως είναι ότι πολλές φορές τα παιδιά εθίζονται επειδή παίζουν πολλές ώρες και συχνά οι συνέπειες δεν είναι καλές. Επιπλέον δεν θα πρέπει να απαιτούν από τους γονείς τους να τους τα αγοράσουν γιατί μπορεί να είναι ακριβά και να μην έχουν την οικονομική άνεση. Οι γονείς τους θα πρέπει να προσέχουν τι παίζουν τα παιδιά τους γιατί αν η κασέτα διακρίνεται από βία τα αποτελέσματα είναι να εξοικειώνονται με αυτήν. Επομένως, αν και είναι ιδιαίτερα δημοφιλή στα νέα παιδιά θα πρέπει να προσέχουν εκτός από τα θετικά και τα αρνητικά αυτών.\nΟ σχολικός εκφοβισμός (αγγλικά: school bullying) είναι ένα φαινόμενο νεανικής παραβατικότητας, ένα είδος bullying, που εμφανίζεται σε πολλές χώρες του κόσμου. Ο σχολικός εκφοβισμός αναφέρεται στη χρήση βίας μεταξύ μαθητών ή συνομηλίκων παιδιών με στόχο να προκληθεί πόνος ή αναστάτωση. Εμφανίζεται με τη μορφή του λεκτικού\nεκφοβισμού (κοροϊδία, διακρίσεις, ντροπιαστικά σχόλια), του κοινωνικού εκφοβισμού (διάδοση φημών, καταστροφή προσωπικών αντικειμένων, απομόνωση από την ομάδα), του σωματικού εκφοβισμού (χτυπήματα, σπρωξίματα, κλωτσιές), του ηλεκτρονικού εκφοβισμού (εκβιασμός μέσω Διαδικτύου και ηλεκτρονικού ταχυδρομείου, μέσω μηνυμάτων στο κινητό τηλέφωνο\nΤα κύρια χαρακτηριστικά του σχολικού εκφοβισμού είναι τα εξής:\nΠρόθεση από το παιδί – δράστη να βλάψει, να κάνει ζημιά στο παιδί – στόχο – θύματος,\nΈλλειψη συχνά δικαιολογίας για την πράξη\nΗ χρόνια θυματοποίηση συνδέεται με ψυχολογικά προβλήματα, όπως η υπερβολική αναστολή, η μοναξιά, το άγχος, η κατάθλιψη. Το παιδί που θυματοποιείται μπορεί να παρουσιάσει άρνηση για το σχολείο, φόβο για ανάπτυξη σχέσεων, αλλαγές στη διάθεση, σωματικά παράπονα και μαθησιακά προβλήματα επειδή η σχολική ζωή είναι μια ανυπόφορη εμπειρία.\nΣας ενημερώνουμε ότι όποιος μαθητής ενδιαφέρεται μπορεί να λάβει μέρος στον εικαστικό διαγωνισμό για την αφίσα του 7ου Μαθητικού Φεστιβάλ Ψηφιακής Δημιουργίας.\nΠληροφορίες για τον διαγωνισμό μπορείτε να βρείτε στην διεύθυνση www.digifest.info ή κάνοντας κλικ εδώ.\nΤο πληκτρολόγιο, το ποντίκι και το τυφλό σύστημα\nΚάτω από (Πληροφορική) από 3ο ΓΥΜΝΑΣΙΟ ΑΓΡΙΝΙΟΥ στις 18-09-2016\nΣτον παρακάτω σύνδεσμο θα βρείτε ένα μάθημα που θα σας βοηθήσει να πληκτρολογείτε με το τυφλό σύστημα! Για να δείτε το μάθημα κάντε κλικ στην εικόνα και στην συνέχεια στο preview.\nΚάτω από (Ανακοινώσεις, Μαθηματικά) από 3ο ΓΥΜΝΑΣΙΟ ΑΓΡΙΝΙΟΥ στις 13-09-2016\nΣτον σύνδεσμο που ακολουθεί θα βρείτε πολλές και χρήσιμες πληροφορίες για το μάθημα των μαθηματικών, από την προσωπική ιστοσελίδα του κ. Τσαφά Γιώργου μαθηματικού του σχολείου μας.\nΣτους παρακάτω συνδέσμους μπορείτε να βρείτε τα Διαδραστικά σχολικά βιβλία για όλες τις τάξεις γυμνασίου και λυκείου ταξινομημένα ανά τάξη ή ανά μάθημα καθώς και βοηθητικό υλικό για το μάθημα της Πληροφορικής Γυμνασίου.\nΠροσαρµογή του σχολικού βιβλίου στο περιβάλλον προγραµµατισµού Scratch\nMicroWorlds Pro – Ελληνική Έκδοση\nΑναζήτηση- αξιολόγηση πληροφοριών στο Διαδίκτυο\nΛειτουργία του σκληρού δίσκου\nΛογισμικό υποστήριξης Πληροφορικής Γυμνασίου\nΤο σχολείο μας συμμετείχε στο 5ο Μαθητικό φεστιβάλ ψηφιακής δημιουργίας , που έγινε στις 2 & 3 Απριλίου στο Μουσικό σχολείο Αγρινίου με την δημιουργία μιας ηλεκτρονικής εφημερίδας. Τα άρθρα της εφημερίδας μας έχουν γράψει μαθητές και μαθήτριες της Γ τάξης του σχολείου μας στα πλαίσια του μαθήματος της Κοινωνικής Αγωγής. Κάνοντας κλικ εδώ μπορείτε να δείτε την εφημερίδα μας.\nΣτον ιστολόγιο του ψηφιακού φεστιβάλ μπορείτε να δείτε βίντεο από την παρουσίαση μας.


Λίγα λόγια για την οικογένεια σταφυλιών Pinot – Αγροτικές ειδήσεις, αμπελουργία, κτηνοτροφία, μελισσοκομία – Αγροτικές ειδήσεις, αμπελουργία, κτηνοτροφία, μελισσοκομία | agro365.gr\nΠολλές δημοφιλείς ποικιλίες σταφυλιών έχουν τη λέξη “Pinot” στο όνομά τους, συμπεριλαμβανομένων των Pinot Noir, Pinot Grigio, Pinot Blanc και Pinot Meunier. Συνδέονται αυτά τα σταφύλια με κάποιο τρόπο; Η κατανόηση της σχέσης μεταξύ αυτών των σταφυλιών θα βελτιώσει τη γνώση, την εκτίμησή σας και την απόλαυση όλων των Pinots που πίνετε.\nΠοικιλίες εναντίον κλώνων\nΌταν μια ποικιλία αμπέλου επικονιάζει μια άλλη, οι σπόροι που προκύπτουν έχουν το DNA από τα δύο μητρικά φυτά. Έτσι, όποτε φυτεύεται ένας σπόρος σταφυλιού, γεννιέται μια νέα ποικιλία. Οι αμπελουργοί που επιθυμούν να αποφύγουν αυτή τη γενετική ανάμιξη και να πολλαπλασιάσουν μια μόνο ποικιλία χρησιμοποιούν μια τεχνική που ονομάζεται «εμβολιασμός» – ουσιαστικά, λαμβάνουν μοσχεύματα από ένα αμπέλι για την παραγωγή ενός νέου φυτού αντί να χρησιμοποιούν σπόρους. Τα φυτά που καλλιεργούνται από μοσχεύματα ονομάζονται «κλώνοι», επειδή προέρχονται από το ίδιο φυτό και επομένως είναι γενετικά πανομοιότυπα.\nΕάν μια ποικιλία κλωνοποιείται ξανά και ξανά για αιώνες, οι μεταλλάξεις μπορούν να προκαλέσουν σημαντική διακύμανση μεταξύ παραδειγμάτων της ίδιας ποικιλίας. Όσο παλαιότερη είναι μια ποικιλία, τόσο περισσότερες μεταλλάξεις μπορεί να συμβούν. Αυτό συμβαίνει με το Pinot που είναι μια πολύ παλιά ποικιλία. Έτσι, τα Pinot Noir, Grigio, Blanc και Meunier είναι όλα ίδια ποικιλία, αλλά επίσης είναι διαφορετικοί κλώνοι που εκφράζουν διάφορες μεταλλάξεις. Στην πραγματικότητα, υπάρχουν πολλοί περισσότεροι κλώνοι του Pinot, αλλά αυτό είναι μια άλλη περίπλοκη και μεγάλη συζήτηση.\nΟι ειδικοί πιστεύουν ότι το όνομα “Pinot” μπορεί να προέρχεται από το γεγονός ότι οι συστάδες σταφυλιών του έχουν οπτικές ομοιότητες με τους κώνους πεύκων. Το Pinot αναφέρεται σε ιστορικό αρχείο ήδη από τον 14ο αιώνα, όπου θεωρούνταν ήδη σημαντικό στην ανατολική Γαλλία και τη νότια Γερμανία τόσο για τους ευγενείς όσο και για την εκκλησία. Εκτός από τον μεγάλο αριθμό κλώνων Pinot, σχετίζεται επίσης γενετικά μέσω μιας σχέσης γονέα / απογόνου, με σταφύλια όπως τα Chardonnay, Gamay και Melon de Bourgogne. Οι Γερμανοί αναγνωρίζουν τον ιστορικό σύνδεσμο του Pinot με την περιοχή της Βουργουνδίας της Γαλλίας στα ονόματα των κλώνων Pinot: Spätburgunder, Weissburgunder και Grauburgunder για Pinot Noir, Pinot Blanc και Pinot Grigio αντίστοιχα.\nΊσως το πιο διάσημο από τους κλώνους, το Pinot noir είναι σχεδόν σίγουρα μια πολύ αρχαία ποικιλία που μπορεί να προέρχεται από τα άγρια αμπέλια, Vitis sylvestris. Ωστόσο, η προέλευσή του είναι ασαφής: Στην De reustica, περιγράφεται μια ποικιλία σταφυλιών παρόμοια με το Pinot noir στη Βουργουνδία κατά τον 1ο αιώνα μ.Χ. , και είναι πιθανό το pinot να αντιπροσωπεύει μια άμεση εξημέρωση του (ερμαφρόδιτου άνθους) Vitis sylvestris. Το Pinot Noir είναι ένα κόκκινο σταφύλι με γεύσεις μούρων, ψηλή οξύτητα, και χαμηλές έως μέτριες τανίνες. Εξακολουθεί να βρίσκει την πληρέστερη έκφρασή του στην Βουργουνδία, όπου είναι το μόνο κόκκινο σταφύλι που καλλιεργείται και τα κρασιά που παράγονται μπορεί να πουληθούν πάνω από 10.000 $ ανά φιάλη. Ευτυχώς, μπορείτε να βρείτε το Pinot Noir που ταιριάζει σχεδόν σε κάθε προϋπολογισμό.\nΔιαβάστε περισσότερα για το Pinot Noir εδώ\nΓνωστό ως “Pinot Gris” στη Γαλλία, το Pinot gris μπορεί να προέκυψε από μετάλλαξη του Pinot noir ή του Pinot blanc), που πιθανώς από μια σωματική μετάλλαξη είτε στα γονίδια VvMYBA1 είτε VvMYBA2 που ελέγχουν το χρώμα των μούρων των σταφυλιών). Το Pinot Grigio είναι ένα από τα πιο δημοφιλή λευκά κρασιά στον κόσμο – οι ετικέτες που προέρχονται από την περιοχή Veneto της Ιταλίας είναι ιδιαίτερα γνωστές σ΄ολόκληρο τον κόσμο. Το Pinot Grigio έχει προφίλ μήλου και αχλαδιού με μια πολύ ελαφρά πικρή επίγευση. Τα αρωματικά του στοιχεία το καθιστούν ένα υπέροχο συνδυασμό με ντελικάτα πιάτα που μπορεί να καταστραφούν από πιο επιθετικά κρασιά.\nΤο Pinot blanc είναι μια περαιτέρω μετάλλαξη και μπορεί να προέκυψε είτε από το Pinot gris είτε από το Pinot noir. Επομένως, η διαδρομή μετάλλαξης-αναστροφής είναι πολυκατευθυντική. Τα γενικά προφίλ DNA τόσο του Pinot gris όσο και του blanc είναι πανομοιότυπα με το Pinot noir · και άλλων Pinots, Pinot moure και Pinot teinturier, είναι επίσης γενετικά παρόμοια. Το Pinot Blanc είναι ένα ιδιαίτερα υποτιμημένο λευκό σταφύλι που βρίσκεται κυρίως στη Γαλλία και την Ιταλία με ομοιότητες με το Pinot Grigio, αλλά με γενικά ψηλότερη οξύτητα, νότες εσπεριδοειδών και απαλό ορυκτό χαρακτήρα. Λατρεύω ιδιαίτερα τον Pinot Blanc από την περιοχή της Αλσατίας, αλλά όλο και καλύτερα παραδείγματα από τον Νέο Κόσμο είναι συνεχώς διαθέσιμα. Δοκιμάστε το Pinot Blanc που περιέχει ένα στοιχείο εσπεριδοειδών, με θαλασσινά όπως γλώσσα σε σάλτσα λεμονιού.\nΘα σας εκπλήξει να μάθετε ότι οι περισσότεροι από εμάς είχαμε αυτό το σταφύλι χωρίς καν να το συνειδητοποιήσουμε; Είναι ένας από τους ασήμαντους ήρωες της περιοχής της Καμπανίας με ένα όνομα που μεταφράζεται κατά προσέγγιση σαν “το Pinot του Μυλωνά”, επειδή τα φύλλα του είναι διάστικτα σαν να είναι ψεκασμένα με αλεύρι. Αν και είναι ένα κόκκινο σταφύλι, το Pinot Meunier μπορεί να παράγει κόκκινα, ροζέ και λευκά κρασιά. Είναι πολύ σπάνιο να βρούμε ένα Pinot Meunier σε ένα ήσυχο, πολυποικιλιακό κρασί παρά το γεγονός ότι είναι η δεύτερη πιο φυτευμένη ποικιλία στη Καμπανία.\nΕρωτηματολόγιο για τη σημασία των Χώρων Αστικού Πρασίνου κατά την εποχή της πανδημίας Covid-19


Οι «παροπλισμένοι», σταθερή αξία του Οτο | Η ΚΑΘΗΜΕΡΙΝΗ\nΑναμφίβολα ο Σεπτέμβριος δεν είναι ο αγαπημένος μήνας για τις ελληνικές ομάδες. Ακόμη δεν έχει αρχίσει καλά καλά το πρωτάθλημα, με αποτέλεσμα να ψάχνουν τα πατήματά τους. Απ’ τον κανόνα δεν μπορεί να ξεφύγει η Εθνική ομάδα, η οποία κατά το παρελθόν έχει πληρώσει ακριβά το γεγονός πως οι διεθνείς δεν βρίσκονται στην καλύτερη δυνατή κατάσταση στην αρχή κάθε περιόδου. Ποιoς μπορεί να ξεχάσει εκείνη την ήττα απ’ την Αλβανία στα Τίρανα, λίγους μήνες μετά τον ιστορικό θρίαμβο στο Ευρωπαϊκό Πρωτάθλημα του 2004 στα γήπεδα της Πορτογαλίας; Μία ήττα που στην πορεία στοίχισε στην Εθνική στην προσπάθεια που έκανε για πρόκριση στην τελική φάση του Παγκοσμίου Κυπέλλου της Γερμανίας.\nΤώρα, στους δύο αγώνες με την Ελβετία και τη Μολδαβία, ο Οτο Ρεχάγκελ ψάχνει να βρει τους ποδοσφαιριστές που έχουν τον υψηλότερο δείκτη ετοιμότητας, προκειμένου να παραμείνει η ομάδα σε τροχιά πρόκρισης στο Παγκόσμιο Κύπελλο της Νοτίου Αφρικής. Αλήθεια είναι πως ο ομοσπονδιακός τεχνικός στηρίζει πολλά στους λεγεωνάριους. Δυστυχώς, αρκετοί εκ των διεθνών μας που αγωνίζονται σε ομάδες του εξωτερικού δεν βρίσκονται ανάμεσα στις πρώτες επιλογές για την ενδεκάδα. Και αυτό είναι ένα σοβαρό πρόβλημα.\nΥπενθυμίζουμε πως έχουν κληθεί εννέα ποδοσφαιριστές που αγωνίζονται εκτός ελληνικών συνόρων. Πρόκειται για τους Μόρα, Παπασταθόπουλο, Λυμπερόπουλο, Γκέκα, Χαριστέα, Αμανατίδη, Σαμαρά, Κυργιακό και Πατσατζόγλου. Εξ αυτών, βασικοί θεωρούνται οι «Ιταλοί» Μόρας και Παπασταθόπουλος, εκ των «Γερμανών», ο Αμανατίδης είναι βασικός και αναντικατάστατος στην Αϊντραχτ, ενώ ο Κυργιάκος πήγε προσφάτως στη Λίβερπουλ με τον Μπενίτεθ να βλέπει στο πρόσωπό του τον ποδοσφαιριστή που θα προσφέρει λύσεις στην άμυνα. Ο δε Χρήστος Πατσατζόγλου είναι βασικός στους αγώνες που έχει δώσει έως τώρα η Ομόνοια.\nΑπό κει και έπειτα, ο Νίκος Λυμπερόπουλος βρίσκεται συνήθως στον πάγκο στους αγώνες της ομάδας της Φρανκφούρτης. Κάτι ανάλογο ισχύει και για τον Φάνη Γκέκα που αγωνίζεται στη Λεβερκούζεν, αλλά και τον Αγγελο Χαριστέα της Νυρεμβέργης. Για τον Γιώργο Σαμαρά, η περίοδος ξεκίνησε με τον καλύτερο δυνατό τρόπο, καθώς με δικό του γκολ στη Μόσχα η Σέλτικ πήρε την πρόκριση απ’ τον 3ο προκριματικό γύρο, στα πλέι οφ του Τσάμπιονς Λιγκ (εκεί αποκλείστηκε απ’ την Αρσεναλ). Ενα γκολ που μπορεί να τόνωσε την ψυχολογία του, αλλά δεν του «χάρισε» τη φανέλα του βασικού, καθώς συνήθως χρησιμοποιείται ως αλλαγή.\nΕίναι σαφές πως η πλειοψηφία των επιθετικών της Εθνικής δεν διανύει την καλύτερη περίοδο. Σαφώς και αυτό είναι ένα πρόβλημα για τον Οτο Ρεχάγκελ, όπως και οι τραυματισμοί των Γιώργου Καραγκούνη και Βασίλη Τοροσίδη. Να προσθέσουμε και την απουσία του Σεϊταρίδη, ο οποίος έμεινε εκτός πλάνων, καθώς είναι ανέτοιμος. Ο δε Τζιόλης μπορεί να συμπεριλήφθηκε στην αποστολή, ωστόσο στον Παναθηναϊκό βρίσκεται στο περιθώριο. Αυτή η αγωνιστική απραξία μπορεί να τον επηρεάσει σημαντικά, σε μία περίοδο κατά την οποία η Εθνική δεν έχει πολλές εναλλακτικές λύσεις στον χώρο του κέντρου, μετά τον τραυματισμό του Καραγκούνη. Πάντως, για να καλυφθεί το κενό του διεθνούς μέσου του Παναθηναϊκού, ο ομοσπονδιακός τεχνικός πήρε για πρώτη φορά στην αποστολή τον Γιώργο Φωτάκη του ΠΑΟΚ.\nΣτο όριο των κίτρινων καρτών\nΟ «κίτρινος πυρετός» προβληματίζει τον Οτο Ρεχάγκελ. Τρεις διεθνείς βρίσκονται στο όριο των καρτών και αν δεχτούν μία ακόμη στην Ελβετία, τότε θα χάσουν τον αγώνα της Τετάρτης με τη Μολδαβία στο Κισινάου. Πρόκειται για τους Αβραάμ Παπαδόπουλο, Κώστα Κατσουράνη και Γιώργο Σαμαρά, οι οποίοι θα πρέπει να είναι ιδιαιτέρως προσεκτικοί στην Ελβετία. Για καλό και για κακό, πάντως, ο ομοσπονδιακός τεχνικός έχει πάρει μαζί του δύο βασικά στελέχη της Εθνικής Ελπίδων, τον Σωτήρη Νίνη και τον Βασίλη Πλιάτσικα. Σε περίπτωση που δεν τιμωρηθεί κάποιος εκ των τριών, τότε οι «πιτσιρικάδες» δεν θα παραμείνουν στην αποστολή της Εθνικής ανδρών, η οποία θα μεταβεί απ’ την Ελβετία στη Μολδαβία, αλλά θα επιστρέψουν στην Ελλάδα. Ακολούθως, θα επανενταχθούν στην Ελπίδων για τον αγώνα της Τρίτης με την Αγγλία στην Τρίπολη, στο πλαίσιο της προκριματικής φάσης του Ευρωπαϊκού Πρωταθλήματος του 2011.\nΚρίσιμοι αγώνες για Γαλλία, Πορτογαλία και Τσεχία\nΠολλά κρίσιμα παιχνίδια περιλαμβάνει το πρόγραμμα των άλλων ομίλων των προκριματικών του Παγκοσμίου Κυπέλλου απόψε ανά την Ευρώπη, με σπουδαίες ομάδες όπως η Γαλλία, η Πορτογαλία και η Τσεχία να «καίγονται» για νίκες.\nΜε την Ολλανδία να είναι η μόνη ευρωπαϊκή ομάδα που έχει μαθηματικά εξασφαλίσει την πρόκρισή της στα τελικά του Παγκοσμίου Κυπέλλου του 2010 στη Νότια Αφρική, είναι πάρα πολλές οι ομάδες που καρδιοχτυπούν απόψε για τα αποτελέσματα των αγώνων, είτε παίζουν είτε όχι.\nΣτον πρώτο όμιλο αναμένονται με πολύ μεγάλο ενδιαφέρον οι μάχες σε Κοπεγχάγη και Βουδαπέστη, καθώς η πρωτοπόρος Δανία υποδέχεται την απογοητευτική έως τώρα Πορτογαλία και η δεύτερη Ουγγαρία αντιμετωπίζει τη Σουηδία, από την οποία είναι πιθανόν να απουσιάσει το μεγάλο της αστέρι, ο Ζλάταν Ιμπραΐμοβιτς λόγω τραυματισμού. Τυχόν ήττα της Πορτογαλίας σημαίνει ότι θα μπορεί να προκριθεί μόνο μέσω των μπαράζ.\nΟ τρίτος όμιλος είναι και ο πιο ανοιχτός ώς τώρα, και τα αποψινά παιχνίδια θα κρίνουν πάρα πολλά: Το γειτονικό ντέρμπι της πρωτοπόρου Σλοβακίας με την προτελευταία Τσεχία στην Μπρατισλάβα κλέβει την παράσταση, όμως με ενδιαφέρον αναμένεται και η μάχη της Πολωνίας με τη δεύτερη του ομίλου Βόρεια Ιρλανδία στο Χορζόφ.\nΗ Γερμανία που προπορεύεται στον τέταρτο όμιλο έχει ρεπό (παίζει φιλικό με τη Νότια Αφρική) και η Ρωσία που την ακολουθεί έχει την ευκαιρία να την πλησιάσει στον έναν βαθμό με νίκη επί του Λιχτενστάιν στην Αγία Πετρούπολη. Μάλλον αδιάφορη είναι η αναμέτρηση του Αζερμπαϊτζάν με τη Φινλανδία.\nΜπορεί η Ισπανία να έχει ξεφύγει στο πέμπτο γκρουπ και να αντιμετωπίζει το Βέλγιο στη Λα Κορούνια με σκοπό τη διατήρηση του απόλυτου των νικών, όμως οι υπόλοιπες ομάδες δίνουν ακόμη μάχη για τη δεύτερη προνομιούχο θέση: Εκτός από το Βέλγιο υποψήφιες είναι για τα μπαράζ η Τουρκία που φιλοξενεί την Εσθονία και η Βοσνία, δεύτερη στη βαθμολογία, που ταξιδεύει στην Αρμενία. Αν οι Βόσνιοι νικήσουν θα διατηρήσουν τη διαφορά των τεσσάρων τουλάχιστον βαθμών από τους Τούρκους, ενόψει της μάχης των δύο ομάδων την προσεχή Τετάρτη στη Ζένιτσα.\nΣτο χέρι της Κροατίας είναι η πρόκρισή της στα μπαράζ από τον έβδομο όμιλο, καθώς αν νικήσουν απόψε στο Ζάγκρεμπ τη Λευκορωσία τη βγάζουν από τη μάχη και κρατούν την απόσταση των τριών πόντων από την Ουκρανία, που υποδέχεται την Ανδόρα στο Κίεβο. Η πρωτοπόρος Αγγλία έχει ρεπό και δίνει φιλικό με τη Σλοβενία.\nΟι Γάλλοι έχουν την ευκαιρία να πλησιάσουν τους Σέρβους στην κορυφή του εβδόμου ομίλου αν καταφέρουν να ξεπεράσουν στο Παρίσι το εμπόδιο των επικίνδυνων Ρουμάνων, που παίζουν το τελευταίο τους χαρτί. Μετά όλα θα κριθούν στο σούπερ ντέρμπι Σερβία-Γαλλία της προσεχούς Τετάρτης. Στον άλλο αποψινό αγώνα του ομίλου η Αυστρία υποδέχεται τα Νησιά Φερόε.\nΗ Ιταλία του Μαρτσέλο Λίπι πρέπει να αποδείξει απόψε στην Τιφλίδα ότι δίκαια είναι το φαβορί του ογδόου ομίλου νικώντας τη Γεωργία και κρατώντας το προβάδισμα που διαθέτει από την Ιρλανδία. Η τελευταία δοκιμάζεται απέναντι στην ελλιπή Κύπρο στη Λευκωσία, με τις μνήμες του πρόσφατου θριάμβου της ομάδας του Αγγελου Αναστασιάδη με σκορ 5-2 να τη στοιχειώνουν.\nΤέλος στον ένατο όμιλο, πίσω από την Ολλανδία που προκρίθηκε, η Σκωτία υποδέχεται τα Σκόπια με σκοπό να συνέλθει από το χαστούκι του 4-0 στο Οσλο τον Αύγουστο.\nΝτουνάβσκα: Θέλω να παρουσιάσουν τον καλύτερό τους εαυτό\nΟ Χαριστέας δεν μίλησε για τους παράγοντες


Ιταλία- Κορωνοϊός: 54.762 κρούσματα και 144 θάνατοι - Ενάμισι εκατομμύριο Ιταλοί σε καραντίνα - Κόσμος - Νέα Κρήτη\nΤώρα διαβάζετε: Ιταλία- Κορωνοϊός: 54.762 κρούσματα και 144 θάνατοι - Ενάμισι εκατομμύριο Ιταλοί σε καραντίνα\nΑνανέωση 25/12/2021, 21:35\nΙταλία- Κορωνοϊός: 54.762 κρούσματα και 144 θάνατοι - Ενάμισι εκατομμύριο Ιταλοί σε καραντίνα\nΣτις μονάδες εντατικής θεραπείας της χώρας, βρίσκονται 1.071 ασθενείς με Covid-19 ενώ στους νοσοκομειακούς θαλάμους είναι 8.892\nΣτις μονάδες εντατικής θεραπείας της χώρας, βρίσκονται 1.071 ασθενείς με Covid-19. Στους νοσοκομειακούς θαλάμους είναι 8.892. Σε όλη τη χώρα, στην φάση αυτή οι πολίτες θετικοί στον ιό, ξεπέρασαν τις 500.000. Σε καραντίνα, παράλληλα, βρίσκονται 1.500.000 κάτοικοι της χώρας, λόγω και επαφών με θετικούς στον νέο κορονοϊό.\nΌπως μετέδωσε η ιταλική δημόσια τηλεόραση Rai, πάντως, οι ασθενείς με κορονοϊό που βρίσκονται στις ΜΕΘ, είναι οι μισοί σε σύγκριση με τα περσινά Χριστούγεννα.


Άτυχος ο Άρης Παλαιοχωρίου στη πρεμιέρα με τη Νίκη | Xalkidiki Politiki\nΟ Άρης αν και ήταν καλύτερος σε όλο το διάστημα της αναμέτρησης ηττήθηκε από τη Νίκη Αγκάθιας με 0-1.\nΟι γηπεδούχοι απέδωσαν καλύτερο ποδόσφαιρο και έχασαν σωρεία ευκαιριών ωστόσο η μπάλα δεν έκανε το χατίρι στους Χαλκιδικιώτες.\nΑπό την άλλη, οι φιλοξενούμενοι με λιγοστές ευκαιρίες κατάφεραν να αποδράσουν με το διπλό, χάρη σε γκολ του Γιατζιτζόγλου στο 73′ με απευθείας εκτέλεση κόρνερ.\nΑυτό που μένει στον Άρη Παλαιοχωρίου από το συγκεκριμένο παιχνίδι είναι η καθολική υπέροχη σχεδόν σε ολόκληρο το 90′.\nΑΡΗΣ ΠΑΛΑΙΟΧΩΡΙΟΥ (Ανδρέας Παντζιαράς): Βασιλειάδης, Τσιντογιάννης (51′ Σιμόνι), Καραμπάς, Ταΐρης, Αποστολάς, Μπάμπουρας (71′ Σκέμπι), Δημητρακόπουλος (63′ Μανιός), Χαρίσης, Ιγνατίδης, Κωτάκης, Κεφαλάς.\nΝΙΚΗ ΑΓΚΑΘΙΑΣ (Σταύρος Κωστογλίδης): Τόλιος, Χατζόπουλος, Γιατζιτζόγλου, Ρογκότης, Λιόλιος, Γιαννόπουλος, Σούκιας, Γκελοσάνι (69′ Σιδηρόπουλος), Λαζόπουλος, Αβραμόπουλος, Τριανταφυλλίδης (87′ λ.τρ Λ.Κίτσας).


Ανοιχτά τα καταστήματα σε όλη την Ελλάδα την Κυριακή - istioforos news Ανοιχτά τα καταστήματα σε όλη την Ελλάδα την Κυριακή - istioforos news ΑΡΧΙΚΗ\n- Δημοσιεύτηκε, 13 Ιανουαρίου 2017 - 9:36 π.μ.\nΕπίσης, η ΕΣΕΕ σε ανακοίνωσή της ενημερώνει για τις χειμερινές εκπτώσεις του 2017, τον καθορισμό της πρώτης Κυριακής των εκπτώσεων και τη νέα υποχρέωση των εμπορικών καταστημάτων για αποδοχή μέσων πληρωμής με κάρτα.\nΟι καταστηματάρχες θα πρέπει, σε περίπτωση ελέγχου, να είναι σε θέση να αποδείξουν, ότι η παλαιά τιμή πώλησης που αναγράφεται στην πινακίδα, ανταποκρίνεται στην πραγματικότητα. Κατά τη διενέργεια των τακτικών εκπτώσεων οι κυρώσεις είναι αυστηρές για τους παραβάτες. Share:\nItem Reviewed: Ανοιχτά τα καταστήματα σε όλη την Ελλάδα την Κυριακή


Ποια είναι η καλύτερη διατροφή της Herbalife ή της ενέργειας: χαρακτηριστικά και διαφορές\nΤα ειδικά συμπληρώματα διατροφής δεν μπορούν μόνο να προκαλέσουν γρήγορη απώλεια βάρους, αλλά και να λειτουργήσουν ως ένα σημαντικό σύμπλεγμα βιταμινών και ανόργανων συστατικών, να υποστηρίξουν το σώμα, να σχηματίσουν έναν φυσιολογικό μεταβολισμό, να προκαλέσουν αναζωογόνηση, να εξομαλύνουν το έργο όλων των εσωτερικών οργάνων.\nΟι δίαιτες Herbalife ή Energy είναι πολύ δημοφιλή προϊόντα για την ομαλοποίηση του βάρους . Όμως, κάθε εργαλείο έχει τα δικά του πλεονεκτήματα και μειονεκτήματα. Όταν επιλέγετε, είναι απαραίτητο όχι μόνο να μελετήσετε τις ενδείξεις, τις αντενδείξεις, τις αποχρώσεις χρήσης, αλλά επίσης συνιστάται να συμβουλευτείτε έναν γιατρό.\nΤο πρόγραμμα απώλειας βάρους της Herbalife είναι πολύ δημοφιλές επειδή είναι ένα ισορροπημένο και υγιές σύμπλεγμα που είναι εύκολο στη χρήση. Αυτό είναι ένα συμπλήρωμα διατροφής που σας επιτρέπει να επαναφέρετε το βάρος στο φυσιολογικό χωρίς πολύπλοκες δίαιτες, σταθερά φυσικά φορτία. Η βάση είναι μια ισορροπημένη διατροφή, η οποία περιέχει στη σύνθεση βιταμίνες, όλες απαραίτητες για τα ιχνοστοιχεία του οργανισμού, πρωτεΐνες.\nΤο σύστημα σας επιτρέπει να χάσετε βάρος κατά 3-5 κιλά κατά τη διάρκεια του μήνα. Οι κύριοι παράγοντες ενεργητικής μείωσης είναι:\nΛογιστική για τον ατομικό μεταβολισμό.\nΕξασφαλίστε όλες τις καθιερωμένες απαιτήσεις.\nΛαμβάνοντας ένα βιολογικό πρόσθετο, σχηματίζονται τα ακόλουθα αποτελέσματα:\nΗ γενική κατάσταση του δέρματος, των νυχιών και των μαλλιών βελτιώνεται.\nΒελτιωμένος ύπνος νύχτας.\nΤο επίπεδο απόδοσης αυξάνεται πολλές φορές και εξαλείφεται η κόπωση.\nΥπάρχει ενεργή μείωση της έντασης του σώματος, καθώς και η εξάλειψη των επιπλέον κιλών.\nΟι βασικές αρχές του προγράμματος περιλαμβάνουν την ανάγκη μείωσης του ημερήσιου θερμιδικού περιεχομένου ολόκληρης της διατροφής κατά τουλάχιστον 30% . Πρέπει επίσης να εξασφαλίσετε τη λήψη της απαιτούμενης ποσότητας υγρού. Το συγκρότημα περιέχει τις απαραίτητες βιταμίνες και ανόργανα συστατικά, αλλά για να επιτύχουμε βέλτιστα γρήγορα αποτελέσματα, είναι επίσης απαραίτητο να συμπεριλάβουμε λαχανικά, φρούτα και θαλασσινά στη διατροφή. Η χρήση ενός μόνο προϊόντος δεν επιτρέπει την επίτευξη του επιθυμητού αποτελέσματος. Δηλαδή, η υποδοχή πραγματοποιείται αποκλειστικά σε ένα συγκρότημα. Για τα ταχύτερα δυνατά αποτελέσματα, συνιστάται να πάτε στην πισίνα ή να χρησιμοποιήσετε προπόνηση καρδιο.\nΣημαντικοί όγκοι σώματος.\nΥπάρχουν αντενδείξεις. Αναφέρεται ότι σε περίπτωση καρδιακών παθήσεων, με αυξημένη πίεση, σοβαρές παθολογικές καταστάσεις ήπατος και τάση δυσκοιλιότητας, διαβήτη και ιδιοσυγκρασία, αυτά τα κεφάλαια δεν θα πρέπει να χρησιμοποιούνται. Αλλά η ανεξάρτητη μακροχρόνια χρήση οδηγεί σε καταστροφικές διεργασίες στο ήπαρ.\nΔίαιτες ενέργειας - ένας ισορροπημένος τύπος τροφής που δημιουργείται για ενεργούς ανθρώπους. Κάθε τμήμα του προϊόντος περιέχει ένα ισορροπημένο σύνολο πρωτεϊνών, υδατανθράκων και λιπών, βιταμινών και μετάλλων - όλα τα απαραίτητα συστατικά για την κανονική λειτουργία του σώματος. Η χρήση του φαρμάκου είναι επίσης απλή. Πρέπει να προστεθεί σε ένα αναδευτήρα με γάλα και να αναμειχθεί σχολαστικά.\nΧάρη σε μια ισορροπημένη σύνθεση, είναι δυνατό να διατηρηθεί το σώμα σε άριστη κατάσταση.\nΤο πρόσθετο έχει διαθέσιμες επιλογές τιμών.\nΠαρέχει γρήγορη μείωση στον όγκο και το βάρος του σώματος.\nΑυτό το φαγητό είναι λειτουργικό, αθλητικό, ιατρικό και προληπτικό.\nΔεδομένου ότι οι αντενδείξεις έδειξαν την έλλειψη χρήσης τροφής για μεγάλο χρονικό διάστημα. Δεν χρησιμοποιείται στην απώλεια βάρους σε ασθενείς που πάσχουν από χρόνιες παθολογίες (ή με άδεια ιατρού).\nΚαι τα δύο προϊόντα περιέχουν πρωτεΐνες, λίπη και υδατάνθρακες στη σωστή ποσότητα για την κανονική λειτουργία του σώματος. Χρησιμοποιείται ως πρόσθετο τροφίμων. Είναι εύκολο στη χρήση.\nΈχουν πανομοιότυπες ενδείξεις και αντενδείξεις. Δεν συνιστάται για μακροχρόνια χρήση, καθώς τα συστατικά ενδέχεται να επηρεάσουν δυσμενώς τις βασικές λειτουργίες του ήπατος. Μην εφαρμόζετε σε απώλεια βάρους σε έγκυες γυναίκες και σε γυναίκες που θηλάζουν.\nΤο Herbalife είναι ένα πολύπλοκο φαγητό. Δηλαδή, πρόκειται για μια σειρά προϊόντων που πρέπει να εφαρμοστούν σε ένα συγκεκριμένο πρότυπο. Ο κατασκευαστής δηλώνει ότι, προκειμένου να επιτευχθούν τα βέλτιστα αποτελέσματα, είναι απαραίτητο να χρησιμοποιηθεί ένα πολύπλοκο και όχι μόνο ένα εργαλείο.\nΔίαιτες ενέργειας - αυτό το συμπλήρωμα, το οποίο εφαρμόζεται πολλές φορές την ημέρα (σύμφωνα με το πρόγραμμα). Το σύμπλεγμα των ενεργών εξαρτημάτων συναρμολογείται σε ένα εργαλείο. Για να το παρασκευάσετε, απλά αραιώνετε τα συστατικά στο γάλα και ανακατεύετε σε ένα αναδευτήρα.\nΟι κριτικές πελατών σχετικά με τα προϊόντα ποικίλλουν σημαντικά. Πολλοί δείχνουν ότι η Herbalife σάς επιτρέπει να έχετε τα απαραίτητα αποτελέσματα μόνο εάν μειωθεί η περιεκτικότητα σε θερμίδες των τροφίμων που καταναλώνονται κατά τη διάρκεια της ημέρας. Αυτό συμβαίνει στην πραγματικότητα. Αλλά, το πλεονέκτημα του εργαλείου μπορεί να ονομαστεί το γεγονός ότι τα κιλά αφήνουν σταδιακά, οι όγκοι μειώνονται δραστικά και το αποτέλεσμα διατηρείται για ένα απίστευτα σημαντικό χρονικό διάστημα . Επιπλέον, η συστηματική πρόσληψη του συμπλέγματος προκαλεί σημαντική μείωση της όρεξης.\nΟι ενεργειακές δίαιτες είναι πιο συμφέρουσες από πλευράς κόστους, αφού θα χρειαστεί να αγοράσετε ένα συμπλήρωμα. Επιπλέον, δεν χρειάζεται να ασχοληθείτε με τη δημιουργία μιας εξειδικευμένης διατροφής. Το φάρμακο σας επιτρέπει να έχετε γρήγορα αποτελέσματα σε περίπτωση ενεργητικής σωματικής άσκησης.\nΓια να κάνετε τη σωστή επιλογή, είναι καλύτερο να συμβουλευτείτε πρώτα το γιατρό σας για να ελαχιστοποιήσετε τις πιθανές αρνητικές παρενέργειες.


Ιανουαρίου | 2008 | e-μερολόγιο\nΈγινα και γω fonero!\nΤο ξεκίνησε ο vrypan,το σκεφτόμουν αν θα κάνω το βήμα και γω. Το αγόρασε και ο Papo. Τότε είπα γιατί όχι…; Μικρό το κόστος… Και πιθανά οφέλη… Τελικά ήμουν αρκετό καιρό χωρίς μηχάνημα wifi (laptop) το άφησα και παρόλο που μου είχε στείλει πρόσκληση ο Papo δεν το αγόρασα σύντομα. Ο λόγος για τη Φονέρα. Τελικά όμως είχα κάνει εγγραφή άμεσα και έτσι μου ξαναέστειλαν πρόσκληση για αγορά της fonera μόνο με 5 € +μεταφορικά…Τώρα μετά από δέκα μέρες έχω πια και το laptop και έτσι το εγκατέστησα. Δουλεύει… Από σήμερα I am sharing internet…\nΕτικέτες: fonera, hot spot, wifi\nE-shop.gr, όταν μια εταιρεία μεγαλώνει…\nΑπό το e-shop.gr αγοράζω πράγματα από το 2004. Μπορεί τότε να μην ήταν πολύ γνωστό αφού το πλεονέκτημα της τιμής που είχε δεν ήταν αρκετό λόγω της φοβίας του κόσμου.\nΘυμάμαι τη μητέρα ενός φίλου που του έλεγε «Πρόσεχε που αγοράζεις από το ίντερνετ μη σε κλέψουν» και η απάντηση «Μα, ρε μάνα αντικαταβολή αγοράζω!» «Να προσέχεις» και πάει λέγοντας. Τότε αγόραζα μόνο από το διαδίκτυο χωρίς τηλέφωνα και ελέγχους διαθεσιμότητας τηλεφωνικά. Με τον καιρό τα πράγματα άλλαξαν. Πέρσι αγόρασα το laptop (και αυτό άτυχη αγορά αλλά δεν φταίει το e-shop) και μου είχαν καθυστερήσει να μου το στείλουν χωρίς ενημέρωση λόγω έλλειψης της τσάντας. Από τότε άρχισα να καταλαβαίνω πως τα παράπονα που είχαν άλλοι φίλοι και γνωστοί δεν ήταν τυχαία. Συνέχισα να αγοράζω διάφορα από εκεί (καινούρια μητρική, κάρτα γραφικών, και μνήμη… ) για τον παλιό υπολογιστή… Διαβάστε τη συνέχεια του άρθρου »\nΕτικέτες: AMD, e-shop.gr, καταναλωτής\n2007 > 2006.\nΛένε κάθε πέρσι και καλύτερα. Όμως το 2006 με άφησε με την πικρία να κυνηγώ έναν ανεκπλήρωτο έρωτα του 2005. Κυνηγούσα όλη την χρονιά τη Βικτώρια. Το όνομα σημαίνει νίκη… Τελικά όσο και αν πλησίασα. Όσο και να θεωρώ την 21η Μαρτίου τους 2006 την καλύτερη μέρα της ζωής μου, μου άφησε μια ήττα και πικρία…\nΤο 2007 έβαλα πρόγραμμα και έκανα κάτι για μένα. Το 2008 ελπίζω να συνεχίσω και να τελειώσω ότι χρωστούμενα είχα κόψει για ψυχολογικούς λόγους. (σχολή και αναζήτηση συντρόφου ζωής… ). Καλή χρονιά εύχομαι και από εδώ. Και να παραθέσω ένα βίντεο το οποίο είναι ημερολόγιο φωτογραφιών που συμπεριλήφθηκε και δικιά μου φωτογραφία… Διαβάστε τη συνέχεια του άρθρου »\nΕτικέτες: calendar+2007, photos, videos\nKατηγορίες : e-μερολόγιο, Προσωπικά, εικόνες, videos


Παντζιαράς στο Derby: «Κανείς δεν έκλεψε το πρωτάθλημα, πέρασα από το σωματείο και το συγκεκριμένο τρόπαιο, ήταν στην βιτρίνα»\nΠΟΛΙΤΗΣ SPORTS, 27/11/2019 (τελευταία ενημέρωση 14:32)\nH παλιά δόξα του ΑΠΟΕΛ, Νίκος Παντζιαράς μίλησε στην εκπομπή «Derby» , στο ραδιόφωνο του «Πολίτη 107.6» και μοιράστηκε την άποψη του για τον επικείμενο αγώνα του ΑΠΟΕΛ με τη Ντουντελάνζ στο Λουξεμβούργο, ενώ ζητήθηκε η τοποθέτησή του για την γνωστή ατάκα του Νίκου Κίρζη περί «κλεμμένου πρωταθλήματος».\nΌλοι όσοι θα κληθούν να αγωνιστούν πρέπει να δώσει το άπαν των δυνάμεων τους.\nΓια τον αγώνα με τη Ντουντελάνζ\nH εμπειρία του ΑΠΟΕΛ έχει δείξει ότι στους δύσκολους αγώνες και όταν είναι με την πλάτη στον τοίχο βρίσκει τις δυνάμεις και καταφέρνει να ξεπεράσει ανυπέρβλητα εμπόδια. Δεν παίζει ρόλο, ο χλοοτάπητας, βρίσκεις τους τρόπους για να πάρεις με σοβαρότητα, το αποτέλεσμα.\nΓια τα λεφτά που θα πάρει ο ΑΠΟΕΛ αν προκριθεί\nΟ ΑΠΟΕΛ θα βάλει πάνω από όλα το αγωνιστικό και όχι το χρηματικό έπαθλο. Σε τέτοιους αγώνες δεν μπορείς να δίνεις βαρύτητα στο οικονομικό, το αφήνεις σε δεύτερη μοίρα. Αν μπεις στο γήπεδο και σκέφτεσαι τα λεφτά θα αποτύχεις.\nΗ άποψή του για τον ΑΠΟΕΛ\nΗ βαθμολογική θέση της ομάδας στο πρωτάθλημα και τα μέχρι τώρα αποτελέσματα εντός και εκτός συνόρων κρίνονται θετικά. Όσον αφορά την παρουσία, πιστεύω πως στην πορεία θα είναι καλύτερο.\nΓια το Ομόνοια- ΑΠΟΕΛ\nΤο παιχνίδι που περιμένει όλος ο φίλαθλος κόσμος να δει. Να επικρατήσει ψυχραιμία χωρίς ακρότητες και φανατισμούς. Οι πιθανότητες είναι θεωρητικές, μόνο στον αγωνιστικό χώρο μπορείς να αποδείξεις εάν είσαι καλύτερος.\nΗ τοποθέτηση Κίρζη για κλεμμένο πρωτάθλημα\nΕάν εννοούσε τον ΑΠΟΕΛ, τότε είναι λανθασμένη. Κανείς δεν έκλεψε το πρωτάθλημα, πέρασα από το σωματείο και το συγκεκριμένο τρόπαιο, ήταν στην βιτρίνα. Ξέρετε, οι διοικήσεις ψάχνουν να βρουν ελαφρυντικά, όταν δεν πετύχουν τους στόχους που έθεσαν.\nΗΠΑ: Οι μισοί Αμερικανοί πιστεύουν ότι ο Τραμπ πρέπει να παραπεμφθείΔωρεάν ψηφιοποίηση φωτογραφιών του προηγούμενου αιώνα από το ΤΕΠΑΚ


Το Χορευτικό Συγκρότημα του Συλλόγου Ποντίων "Αργοναύται - Κομνηνοί" πραγματοποιεί τον Ετήσιο Χορό του. ΟΙ ΠΡΟΣΚΛΗΣΕΙΣ ΕΧΟΥΝ ΕΞΑΝΤΛΗΘΕΙ και δεν θα πωλούνται προσκλήσεις την ημερα του χορου!! Σας ευχαριστούμε!!!\nO Σύλλογος Ποντίων «Αργοναύται - Κομνηνοί» στην αίθουσα του πραγματοποιεί σειρά μαθημάτων με θέμα την Παγκόσμια Ιστορία.\nΤα μαθήματα παραδίδει η έγκριτη καθηγήτρια της Φιλοσοφικής Σχολής του Πανεπιστημίου Αθηνών κ. Μαρία Ευθυμίου.\nΤα μαθήματα γίνονται κάθε Πέμπτη στις 6 το απόγευμα, θα διαρκέσουν 13 εβδομάδες την ιδία μέρα και ώρα και το μάθημα θα είναι 3ωρο.\nΣύμφωνα με τα άρθρα 16, 17 και 38 του νέου καταστατικού, καλούμε όλα τα μέλη του Συλλόγου μας, σε ετήσια τακτικτή Γεν. Συνέλευση που θα γίνει στις 1 Απριλίου 2013 και η ώρα 6.00 μ.μ. στην Καλλιθέα επί της οδού Δαβάκη 10, στην αίθουσα του Συλλόγου μας με τα παρακάτω θέματα:\n1. Πεπραγμένα Διοικητικού Συμβουλίου και Ταμειακός Απολογισμός χρήσεως 2012.\n3. Έγκριση πεπραγμένων Διοικητικού Συμβουλίου, Ταμειακού Απολογισμού και Εκθέσεως Εξελεγκτικής Επιτροπής.\n5. Απαλλαγή του Διοικητικού Συμβουλίου απο κάθε ευθύνη για τη διοικητική και διαχειριστική εκτέλεση της περιόδου αυτής.\n6. Εκλογή νέου Διοικητικού Συμβουλίου, Εξελεγκτικής Επιτροπής και Αναπληρωματικών συμβούλων Εξελεγκτικής Επιτροπής.\nΣε περίπτωση μη απαρτίας, η Γενική Συνέλευση θα επαναληφθεί με τα ίδια ως άνω θέματα, στο ίδιο τόπο και την ίδια ώρα, την Δευτέρα 15 Απριλίου 2013, οπότε βάσει του άρθρου 44 του καταστατικού "η παρουσία οσωνδήποτε μελών απο τα ταμειακώς εντάξει, θεωρείται απαρτία" .


Θα πάθουν χολέρα στον Άγιο Ιωάννη Αμαλιάδας - Now24.gr\nΤα βοθρολύματα, εδώ και μήνες, έχουν βγει στους δρόμους, στον Άγιο Ιωάννη Αμαλιάδας, και οι κάτοικοι απειλούνται από μολυσματικές ασθένειες.\nΚαι ο δήμαρχος Αμαλιάδας κ. Ιω. Λυμπέρης, αντι να δώσει λύση στο μείζον πρόβλημα των συμπολιτών του, ερίζει με το Αντιπεριφερειάρχη, για το ποιος θα… «διαχειριστεί» το κονδύλι για το φράγμα του Πηνειού!\nΣτις εκκλήσεις των κατοίκων για βοήθεια, αφού τους έχει εγκαταλείψει και ο ΟΕΚ, ο κ. δήμαρχος της Αμαλιάδας έστειλε, όπως καταγγέλλουν οι κάτοικοι, δυο – τρεις φορές το βυτίο του Δήμου και μετά… σιωπή!\nΞαναπήγαν οι άνθρωποι, «Είναι στο συνεργείο το βυτίο», τους είπε ο κ. Δήμαρχος.\nΠερίμεναν, περίμεναν, πάλι στον κ. Δήμαρχο. «Ξέρετε, φτιάχτηκε το βυτίο, αλλά… πήρε άδεια ο οδηγός»!\nΚατάλαβαν την κοροϊδία οι άνθρωποι και έφυγαν.\nΕν τω μεταξύ, τα βοθρολύματα να τρέχουν στους δρόμους, να πλημμυρίζουν υπόγεια, να πλημμυρίζουν κήπους και να… ποτίζουν τα τριαντάφυλλα…\nΛίγο πιο πέρα, η παιδική χαρά που καθημερινά παίζουν δεκάδες παιδιά!\nΚαι η ατμόσφαιρα να… «μοσχοβολάει» από τα βοθρολύματα, που όπως καταγγέλλουν οι κάτοικοι, χύνονται στον υπόνομο όμβριων υδάτων και καταλήγουν… στη θάλασσα!\nΗ υπομονή τους όμως εξαντλήθηκε, και όπως δηλώνουν, προκειμένου να διαφυλάξουν την υγεία τους και την υγεία των παιδιών τους, αν μέχρι αύριο Τετάρτη δεν δοθεί οριστική λύση στο πρόβλημα, θα ξεκινήσουν δυναμικές κινητοποιήσεις.\nΤο ίδιο πρόβλημα, που μάλιστα χρονίζει, υπάρχει και στα «Τσιχλέικα» Αμαλιάδας. Και εκεί τρέχουν τα βοθρολύματα στο δρόμο. Το IliaPress έχει κάνει δύο ρεπορτάζ στα «Τσιχλέικα» προκειμένου να αναδείξει το θέμα, όμως η Δημοτική Αρχή Αμαλιάδας, μάλλον «άγγιξε επιδερμικά» το μείζον πρόβλημα των κατοίκων και στα «Τσιχλέικα».\nΠιστεύουμε πως ο κάθε Δήμαρχος πρέπει να βρίσκεται δίπλα στους συνδημότες του. Και στην προκειμένη περίπτωση, άσχετα αν είναι της πλήρους αρμοδιότητάς του και υποχρέωσής του, πρέπει, μέχρι να δοθεί οριστική λύση, το βυτίο του Δήμου να εξυπηρετεί τις ανάγκες των κατοίκων. Ειδικά αυτή τη δύσκολη εποχή, που ο κόσμος δεν έχει να πάρει ψωμί!\nΑν όχι, τότε τι το θέλουν το βυτίο;\nΕπαναπατρισμός για 107 λαθρομετανάστες\nΞεκίνησε από σήμερα το «σκληρό» lockdown σε όλη τη χώρα\nΑλεξανδρούπολη: Δύο νεκροί από σιδηροδρομικό δυστύχημα\nΣώθηκε από θαύμα το νεαρό ζευγάρι που έπεσαν με το Ι.Χ τους στο λιμάνι του Πειραιά\n“Υγειονομική βόμβα” η Γερμανία: Πάνω από 9.000 κρούσματα το τελευταίο 24ωρο\nΠεντάχρονο αγόρι έχασε τη ζωή του λόγω ιατρικών ελλείψεων\nΣτάση εργασίας και τον εκπαιδευτικών για αύριο Παρασκευή 13 Οκτώβρη\nReporter2 Now24, 50 λεπτά ago


Βουλή: Παρεμβάσεις επί προσωπικού - Θεσμικό ατόπημα Μητσοτάκη | ΚΕΔΑ\nΒουλή: Παρεμβάσεις επί προσωπικού - Θεσμικό ατόπημα Μητσοτάκη\nΖητώντας τον λόγο επί προσωπικού για τις δηλώσεις του περί δραχμής που σχολιάστηκαν, ο Νίκος Ξυδάκης ζήτησε από τον κ. Μητσοτάκη να μην τρολάρει τον ίδιο του τον εαυτό, παραπέμποντάς τον στην ταινία των Μόντι Πάιθονς «Η Ζωή του Μπράιαν», στην οποία κάθε φορά που ακούγεται μια τρισκατάρατη λέξη λιθοβολείται αυτός που τη λέει.\n«Όταν θέλετε να καταλάβετε ποιο είναι το ιστορικό βάθος της αγωνίας ενός εκλεγμένου αριστερού βουλευτή για το που πάει η χώρα αρχίστε μελετώντας την Έκθεση Πόρτερ για την Αμερικανική παρασιτική ελίτ, καλώντας τον αρχηγό της Αξιωματικής Αντιπολίτευσης να αποφασίσει αν θέλει να συνεχίσει έτσι.\nΣυνεχίζοντας, έφερε στη μνήμη του τον Λευκαδίτη Σπύρο Ασρδαχά και τη ρήση του «είμαστε ένας ιστορικός λαός και αυτό σημαίνει ευθύνη ενώπιον της μνήμης και ενώπιον του μέλλοντος». Όπως εξήγησε ο Νίκος Ξυδάκης, ο πολίτης ενός ιστορικού λαού έχει την αγωνία του μέλλοντος γιατί γνωρίζει ότι θα ζούμε και μετά τον θάνατό μας. «Νοιαζόμαστε για τις επόμενες γενιές όχι για το ποιος θα είναι νομάρχης στην αποικία χρέους».\nΘεσμικό ατόπημα Μητσοτάκη που είπε στον Νίκο Βούτση ότι «δεν του επιτρέπει να του κάνει υποδείξεις» επί της διαδικασίας\nΕπί προσωπικού ζήτησε τον λόγο ο Αρχηγός της Αξιωματικής Αντιπολίτευσης, αλλά, στην ουσία, εκμεταλλεύτηκε την ευκαιρία για να επεκταθεί και σε άλλα ζητήματα εκτός του θέματος του Κήρυκα δανείων.\nΟ Κυριάκος Μητσοτάκης εγκάλεσε τον πρωθυπουργό για την αναφορά του λέγοντας: «Δεν περίμενα ότι θα έφτανε η ώρα που ο εκλεγμένος πρωθυπουργός της χώρας θα γινόταν το κούφιο φερέφωνο του κ. Βαξεβάνη». Υποστήριξε ότι η εφημερίδα του ήταν μόνη περιφερειακή που ελέγχθηκε από την Εξεταστική Επιτροπή κάτι που, όπως είπε, ο πρωθυπουργός απέκρυψε, μαζί με το γεγονός ότι για το ζήτημα του Κήρυκα υπήρξε πόρισμα της ΤτΕ που λέει ότι δεν σημειώθηκε παρέκκλιση από την τότε πολιτική χορήγησης δανείων και ότι το δάνειο είχε εμπράγματες εγγυήσεις που κάλυπταν το δανεισμό.\nΚάλεσε τον πρωθυπουργό να απαντήσει γιατί συνάντησε μυστικά τον Ψυχάρη. Σε αυτό το σημείο ο Νίκος Βούτσης, κάλεσε τον αρχηγό της Αξιωματικής Αντιπολίτευσης να μην επεκτείνεται σε ζητήματα που είναι πέραν του «επί προσωπικού» για να ακολουθήσει ο εξής διάλογος:\nΚ. Μητσοτάκης: «Μην μου κάνετε υποδείξεις. Όχι μαθήματα σε μένα».\nΝ. Βούτσης: «Θα σας κάνω υποδείξεις. Καθένας έχει τον ρόλο του».\nΟ Κυριάκος Μητσοτάκης ζήτησε από τον Αλέξη Τσίπρα να επιβεβαιώσει αν ζήτησε ή όχι από τον κ. Ψυχάρη την αντικατάσταση του κου Μητρόπουλου από τον κ. Μουλόπουλο κάτι που πέτυχε δύο χρόνια μετά.\nΓια τις δημοσκοπήσεις είπε ότι τώρα που δεν έχουν λεφτά στη ΝΔ (όπως υποστήριξε ο Κυριάκος Μητσοτάκης) για να επηρεάσουν τις δημοσκοπήσεις πώς εξηγεί ο κ. Τσίπρτας ότι είναι 15% μπροστά από τον ΣΥΡΙΖΑ.\nΤον λόγο πήρε η Φώφη Γεννηματά, που κατηγόρησε τον Αλέξη Τσίπρα ότι ευτέλισε τη συζήτηση και ότι ετοιμάζεται για μια συνθηκολόγηση και ήρθε εδώ και στάζει δηλητήριο. Υποστήριξε, μάλιστα, ότι «δεν θα υπήρχε η ανάγκη για τα μνημόνια αν δεν είχε προηγηθεί η καταστροφική περίοδος 2004-2009, την οποία την καλύπτει και ο ίδιος ο πρωθυπουργός, όπως είπε.\nΕπανέλαβε, επίσης, την πρότασή της για διακομματική επιτροπή για τα κόκκινα δάνεια και τη διάσωση των ΜΜΕ. Καλώντας τον πρωθυπουργό να ανταποκριθεί.\nΣχετικά με τα οικονομικά του ΠΑΣΟΚ, υποστήριξε ότι έδωσε αποστομωτικές απαντήσεις ο κ. Σαλαγιάννης, που τις αλλοίωσε η κυβερνητική πλειοψηφία και ότι τα 15 εκατομμύρια είναι λογιστικό εύρημα.\nΓια τα χρεωστούμενα του ΠΑΣΟΚ, υποστήριξε ότι δεν είναι 200 εκατομμύρια αλλά 100, τα οποία τα θεωρεί μεγάλο βάρος και προσπαθούν να κάνουν ό,τι μπορούν γι αυτά. «Δυναμώνουμε και πολύ σύντομα θα μπορούμε να τα αποπληρώσουμε».\nΑλ. Τσίπρας: «Έχουμε βαθιά απαίτηση να βγουν όλα αυτά στο φως και να αποδοθεί δικαιοσύνη»\nΑπαντώντας ο Αλέξης Τσίπρας, στον Κυριάκο Μητσοτάκη είπε: «Έχω την αίσθηση ότι έρχομαι εδώ για να κλέβω εκκλησίες όταν μιλάω με τον Μητσοτάκη για να μιλήσω για ζητήματα διαπλοκής»\n«Οι εκλογές θα γίνουν στην ώρα τους και θα καταλάβετε ότι όταν κρατάτε μια μοχθηρή στάση απέναντι στη χώρα για να αποτελειώσετε τη δουλειά που κάνατε θα πληρώσετε αυτή σας την επιλογή».\nΣτη συνέχεια, αναφέρθηκε στα όσα είπε για επαφές με τον κ. Ψυχάρη και κάλεσε τον Κ. Μητσοτάκη να μην εμπιστεύεται τα όσα του λέει ο εκδότης γιατί ο ίδιος έχει να απολογηθεί στη Δικαιοσύνη για τα πόθεν έσχες που δεν δήλωσε και τα εκατομμύρια που έκλεψε. «Να με κρίνετε για το αν ευνόησα ή όχι τους ανθρώπους στους οποίους αναφέρεστε» πρόσθεσε ο Αλέξης Τσίπρας και συνέχισε: «όλα τα υπόλοιπα είναι για κουτσομπολιά πρωινών εκπομπών σταθμών που μέχρι πρότινος δεν πλήρωναν ούτε ευρώ».\n«Εμείς δεν έχουμε καμμία εκδικητική διάθεση ούτε ρεβανσισμό, έχουμε βαθιά απαίτηση να βγουν όλα αυτά στο φως και να αποδοθεί δικαιοσύνη» υπογράμμισε ο Αλέξης Τσίπρας. «Δεν είμαστε εμείς που θα υποδείξουμε στη Δικαιοσύνη τη δουλειά της» συνέχισε ο κ. Τσίπρας, και προειδοποίησε: «Μην νομίζετε ότι για τα ανομήματά σας των τελευταίων ετών θα έχετε τη δυνατότητα να ξεχαστούν και να μας κουνάτε το δάχτυλο ότι θα έρθετε να μας σώσετε».


Φουρέιρα: «Bίωσα τον ρατσισμό...» - alterinfo.gr\nΦουρέιρα: «Bίωσα τον ρατσισμό…»\nΜε καλοκαιρινή διάθεση και χωρίς να εγκαταλείπει ποτέ το μοναδικό σεξαπίλ της η Ελένη Φουρέιρα φωτογραφίζεται με μαγιό για το περιοδικό “People” και μιλά για όλα…\nΑρχικά μιλώντας για τα παιδικά της χρόνια και την δύσκολη οικονομική κατάσταση της οικογένειάς της αναφέρει: “Άρχισα να νιώθω ότι μου λείπουν πράγματα όταν ξεκίνησα το σχολείο. Ένιωθα ότι κάτι δεν πάει καλά και πολλές φορές ντρεπόμουν… Τα παιδιά ξέρεις, μπορούν να γίνουν πολύ σκληρά, να σε κοροϊδεύουν χωρίς να το αντιλαμβάνονται. Τότε, λοιπόν, μπορεί να το έριχνα σε μένα την ίδια, λέγοντας ότι κάτι κακό έχω πάνω μου. Αιτία του ρατσισμού που βίωσα στο σχολείο ήταν η οικονομική μου κατάσταση”.\nΩστόσο, οι δυσκολίες και η πολλές ώρες δουλειάς την κάνουν πιο δυνατή: “Όσα έχω περάσει με έκαναν πιο δυνατή”, αποκαλύπτει και προσθέτει: “Το κλάμα, το άγχος, η καψούρα είναι συναισθήματα αποδεκτά, η μιζέρια όχι. Σήκω και πάλεψε. Εσύ καθορίζεις την τύχη σου. Έχω φίλους που παθαίνουν κρίσεις πανικού και πηγαίνουν σε ψυχολόγο. Καλά κάνουν. Εγώ δεν έχω πάει και δεν θα χρειαστεί να πάω, γιατί θεωρώ ότι δεν μπορεί να σε βοηθήσει κανείς περισσότερο από τον ίδιο τον εαυτό σου… Η κατάθλιψη είναι πολυτέλεια για εμένα”.


Sushi 🍣🍣 - Η ΔΙΑΔΡΟΜΗ ® Sushi 🍣🍣\nΑρχική σελίδαΜΑΓΕΙΡΙΚΗSushi 🍣🍣\nΔευτέρα 17 Ιουν 2019\nΤο Sushi είναι το πιο παρεξηγημένο είδος φαγητού.\nΠώς να κάνετε σούσι 合気道 ΕΔΩ\nBanana sushi ΕΔΩ\nΠολλοί φίλοι δεν θα πάνε σε ένα εστιατόριο σούσι επειδή δεν τους αρέσει το ωμό κρέας.\nΑρκετοί είναι επίσης οι άνθρωποι που διαμαρτύρονται, ότι το σούσι κόβεται πολύ λεπτό και είναι πάρα πολύ μικρό.\nΑς διαλύσουμε, όμως, μερικούς μύθους..........\nΑλήθεια: Αυτό δεν συμβαίνει πάντα. Το Sushi κρίνεται από την τελειότητα που έχει ο σεφ για να το κόψει. Όλα τα σούσι πρέπει να κοπούν σε λεπτές φέτες. Οι σεφ περνούν από ειδική εκπαίδευση και πρέπει να μυηθούν στην τέχνη της κοπής σούσι. Εκείνοι που κόβουν μεγάλες φέτες δεν είναι σεφ.\nΕπομένως, είναι χαμηλή και η ποιότητα.


Κίνδυνοι από ενδεχόμενο σεισμό στην Αθήνα - i-loveathens.gr\nΚίνδυνοι από ενδεχόμενο σεισμό στην Αθήνα\nΣκέψεις για κατεδαφίσεις κτηρίων\nΤου iloveathens\t Τελευταία Ενημέρωση Δεκ 4, 2018\nΟ Υφυπουργός Περιβάλλοντος Γιώργος Δημαράς | © EUROKINISSI\nΟ υφυπουργός Περιβάλλοντος Γιώργος Δημαράς τόνισε ότι το σχέδιο ανάπλασης της Αθήνας περιλαμβάνει και κατεδαφίσεις κτιρίων. “Τα μεγαλύτερα προβλήματα τα έχει η Αθήνα. Οι περιοχές γύρω από την Ομόνοια, τα Πατήσια, η πλατεία Βάθη είναι σε πολύ κακή κατάσταση. Πρέπει να γίνουν πράσινες διαδρομές” είπε μεταξύ άλλων.\nΣτο σχέδιο ανάπλασης υποβαθμισμένων περιοχών στην Αθήνα που προβλέπει κατεδαφίσεις κτιρίων αναφέρθηκε o υφυπουργός Περιβάλλοντος Γιώργος Δημαράς μιλώντας στον News24/7 στους 88,6 και στην εκπομπή “Παιχνίδια εξουσίας” των Βασίλη Σκουρή και Αγγελικής Σπανού.\nΣυγκεκριμένα, τόνισε: “Εχουμε ένα σχέδιο για την Αθήνα ειδικά στις περιοχές που παρακμάζουν. Σε ένα μεγάλο σεισμό πολλά από τα παλιά κτίρια δεν έχουν την απαιτούμενη αντοχή. Υπάρχει και πρόβλημα ενεργειακό σε πολλά κτίρια. Διαμορφώνουμε ένα σχέδιο ανάκτησης πρασίνου.\nΤα μεγαλύτερα προβλήματα τα έχει η Αθήνα. Οι περιοχές γύρω από την Ομόνοια, τα Πατήσια, η πλατεία Βάθη είναι σε πολύ κακή κατάσταση. Πρέπει να γίνουν πράσινες διαδρομές και αυτό δεν μπορεί να γίνει χωρίς κατεδαφίσεις. Η αναβάθμιση αυτών των περιοχών θα μεγαλώσει την αξία τους. Θα ζητήσουμε εθελοντικές προσφορές, με αποζημιώσεις και εξεύρεση άλλων ακινήτων μέσα από μια τράπεζα γης. Η συμμετοχή της τοπικής αυτοδιοίκησης είναι αναγκαία προϋπόθεση”.\nΚαμίνης: Δίκτυο πολιτισμού του Δήμου Αθηναίων